Mudahkan pendaftaran perniagaan

PUTRAJAYA: Perdana Menteri Tan Sri Muhyiddin Yassin semalam melancarkan portal MalaysiaBiz yang berfungsi sebagai pusat setempat bagi memudahkan pendaftaran perniagaan dan permohonan lesen dalam talian secara efisien.

Beliau berkata portal yang dibangunkan Unit Pemodenan Tadbiran dan Perancangan Pengurusan Malaysia (MAMPU) itu bertujuan mewujudkan persekitaran yang mesra peniaga bagi meningkatkan daya saing negara serta memacu pertumbuhan ekonomi setempat.

“Kepada para usahawan kecil dan sederhana sekalian, manfaatkanlah peluang ini untuk mendaftar dan memohon lesen perniagaan masing-masing melalui portal MalaysiaBiz.

“Marilah kita sama-sama menjayakan inisiatif ini dan semoga segala urusan saudara dan saudari dapat dipermudahkan,” katanya dalam ucapan semasa melancarkan portal itu yang disiarkan di laman Facebook MAMPU.

Perdana Menteri berkata, portal itu dibangunkan berikutan kerajaan menyedari pentingnya platform digital dalam bidang perniagaan dan sumbangan perusahaan kecil dan sederhana (PKS) kepada ekonomi negara.

Muhyiddin berkata pada tahun lepas, PKS menyumbang sebanyak 38.9 peratus kepada Keluaran Dalam Negara Kasar (KDNK) berbanding 38.3 peratus pada 2018 dan PKS disasarkan menyumbang sebanyak 45 peratus kepada KDNK menjelang 2025 serta 50 peratus pada 2030.

“Oleh itu, langkah untuk menjana pertumbuhan PKS akan terus diberi keutamaan melihat kepada trend pembelian dalam talian pada hari ini yang menunjukkan potensi PKS untuk berkembang secara pesat,” katanya.

Menurut Perdana Menteri, Belanjawan 2021 yang dibentangkan baru-baru ini juga memperlihatkan kelangsungan perniagaan menjadi satu daripada tiga matlamat utama belanjawan berkenaan.

Katanya, perhatian khusus diberikan kepada PKS menerusi bantuan dana, latihan, peralatan digital dan geran, antaranya peruntukan sebanyak RM1 bilion untuk merancakkan aktiviti pendigitalan dengan ketersediaan dana sehingga 31 Disember 2023.

Muhyiddin berkata sebanyak RM150 juta diperuntukkan bagi program latihan dan bantuan penjualan serta peralatan digital kepada 100,000 usahawan tempatan di bawah kempen e-Dagang PKS dan PKS Mikro.

Sebanyak RM4.6 bilion turut diperuntukkan bagi memperkasakan usahawan Bumiputera dan penyediaan pembiayaan mikro kredit khas melalui Tekun Nasional, Majlis Amanah Rakyat (MARA) dan AgroBank yang memberi manfaat kepada usahawan wanita.

“Kesemua usaha ini mencerminkan komitmen kerajaan untuk melonjakkan PKS dan konsisten dengan kerangka inisiatif-inisiatif dalam pakej rangsangan ekonomi sebelum ini seperti Skim Pembiayaan PKS Penjana dan Geran Prihatin Khas satu dan dua untuk meringankan beban para peniaga,” katanya.

Portal MalaysiaBiz (https://malaysiabiz.gov.my) adalah sistem dalam talian yang mengintegrasikan 17 agensi kerajaan bagi membolehkan peniaga mendapatkan perkhidmatan dalam satu gerbang.

Portal itu adalah sebahagian daripada penambahbaikan penyampaian perkhidmatan awam ke arah kerajaan digital hasil kolaborasi MAMPU, Kementerian Pembangunan Usahawan dan Koperasi dan SME Corporation Malaysia. – Bernama

See author's posts


Hasrat ‘trible’ tidak kesampaian

HASRAT untuk Merpati Team muncul sebagai juara ‘trible’ (tiga kali berturut-turut) tidak kesampaian apabila kepada Datus United dengan jaringan 4-5 melalui penentuan sepakan penalti setelah kedua-dua pasukan terikat 2-2, petang kelmarin.

Pemain gantian Datus United, Akmal Nerawi muncul wira pasukannya apabilamenjaringkan gol pada minit ke-89, selepas pasukan mereka seakan-akan menghampiti kekalahan sekali gus mengheret perlawanan ke penentuan sepakan penalti.

Sebelum itu, pemain sayap Datus United, Syafiq Rosbi membuka tirai jaringan pada minit ke-15, sebelum penyerang Merpati Team, Mohd Adif Salim meledak dua gol bagi pasukannya pada minit ke-65 dan 75.

Pengurus Pasukan Datus United, Awang Putrayusrie Awang Redzuan menyifatkan kejayaan pasukannya merangkul gelaran juara Liga Sri Aman bagi merebut Piala Datuk Francis Harden Hollis ini adalah berkat usaha keras pemain serta bermain dalam satu pasukan.

“Pasukan kita telah mencipta sejarah tersendiri untuk menjuarai saingan Liga Sri Aman, lebih-lebih lagi dapat ‘merebahkan’ juara dua kali berturut-turut pada aksi final semalam.

“Saingan yang begitu hebat yang diberikan oleh pasukan-pasukan terutamanya penyandang juara itu yang seakan-akan tidak mahu mengalah, dan akhirnya kami dinobatkan sebagai juara baharu bagi musim ini,” katanya.

Dalam pada itu, jurulatih Datus United, Sufian Ibrahim berkata impian dan harapan yang direalisasikan untuk menjadi juara telah tercapai.

“Alhamdulillah, misi untuk skuad Datus United pada musim depan adalah mempertahankan kejuaraan ini dan kita akan melengkapkan lagi skuad ini dengan lebih kuat,” tegasnya.

Kejayaan itu membolehkan Datus United membawa pulang wang tunai RM5,000, piala pusingan, piala iringan beserta pingat.

Manakala Merpati Team yang muncul sebagai naib juara menerima hadiah wang tunai berjumlah RM3,000 termasuk piala dan pingat.

Sementara itu, tempat ketiga milik Englant FC sekali gus menerima wang tunai RM2,000, piala dan pingat, selepas berjaya menumpaskan PC United ditempat keempat dengan hadiah wang tunai RM1,000, piala dan pingat.

Bagi anugerah pemain terbaik, penyerang Merpati Team, Mohd Adif Salim dipilih sebagai pemain terbaik perlawanan akhir, sementara penyerang profilik Datus United, Paul Sambang muncul sebagai penjaring terbanyak dengan meledak 10 gol.

Sementara itu, PC United dipilih sebagai pasukan terbaik dan pasukan Englant FC dipilih sebagai pasukan Fair Play.

Majlis penyampaian hadiah kepada semua pemenang telah disempurnaakan oleh Presiden Persatuan Bola sepak Bahagian Sri Aman (FASA), Datuk Francis Harden Hollis.

Hadir sama Timbalan Presiden FASA Abdillah Majid, Naib Presiden Persatuan Bola sepak Sarawak (FAS) Razak Salleh serta barisan exco kedua-dua badan induk berkenaan.

See author's posts


DUN: Sarawak bergerak ke arah digital, RUU aktiviti elektronik dilulus

KUCHING: Rang Undang-Undang (RUU) Aktiviti Elektronik Kerajaan Sarawak 2022 diluluskan sidang Dewan Undangan Negeri (DUN) hari ini.

Menteri Utiliti dan Telekomunikasi, Datuk Julaihi Narawi , berkata ini bagi membolehkan kerajaan, pihak berkuasa tempatan (PBT) dan badan berkanun menjadi ‘e-didayakan’ (e-enabled) tanpa memerlukan pindaan lanjut kepada undang-undang negeri.

“Tidak semua perkhidmatan kerajaan boleh disampaikan secara atas talian di bawah rangka kerja berkanun sedia ada.

“Banyak undang-undang negeri semasa kita telah digubal, (tetapi) apabila penggunaan teknologi digital, (ia) masih asing.

“Undang-undang negeri ini masih memerlukan, sebagai contoh, tandatangan dalam bentuk bertulis, dokumen untuk diserahkan dalam salinan cetak, dokumen diserahkan secara peribadi atau melalui pos berdaftar dan sebagainya.

“Penerimaan dan penggunaan teknologi digital mungkin dihadkan disebabkan oleh keperluan di bawah undang-undang negeri ini,” katanya ketika sesi pembentangan RUU itu pada sidang DUN harti ini.

Menjelas lanjut, Julaihi berkata undang-undang baharu itu membenarkan penggunaan tandatangan digital atau elektronik, penyimpanan atau penyerahan dokumen dilakukan secara elektronik, permohonan digital dan kelulusan lesen serta permit, penubuhan daftar elektronik serta pembayaran dibuat secara dalam talian dan resit dikeluarkan secara elektronik.

Katanya, dengan RUU baharu itu, kerajaan sedang bergerak ke arah mencapai aspirasinya dalam menyediakan perkhidmatan kerajaan digital hujung ke hujung (end-to-end) 100 peratus.

“Ia juga menetapkan asas bagi transformasi digital dan ekonomi digital negeri.

“Tambahan pula, RUU ini juga adalah selaras dengan aspirasi Premier Sarawak untuk menjamin masa depan negeri ini sebagai ekonomi dan masyarakat digital yang moden dan terkemuka menjelang 2030,” katanya.

Oleh RYNNA SHA’ERRA

See author's posts


Cantik Kata Kacak Makna

Oleh: Rosani Hiplee

PENULISAN sajak sangat menuntut apresiasi kata yang komunikatif kerana sajak merupakan sebuah karya seni aksara yang menginspirasikan makna secara tuntas. Penulis sajak yang baik pasti mencermati pemilihan kata dalam sajak-sajak yang ditulisnya agar makna sajak dapat ditamsil dengan keindahan jiwa yang merasakan resapan magis kata-kata yang diolah daripada keaktualan pemikiran dan perasaannya.

Sebuah karya sajak tidak jemu dibaca berulang kali apabila penulisnya mampu memilih kata-kata yang komunikatif terhadap makna tema dan persoalan-persoalan yang diungkapkan. Sajak yang baik juga tidak mengungkapkan sesuatu dengan kata yang berjela, cukup dengan ungkapan yang harmonis dan ekonomis.

Sememangnya proses penulisan sajak yang baik tidak mudah kerana sebuah sajak yang cantik kata kacak makna perlu melalui proses ulang kali pemurnian sajaknya sehingga penulis yakin dengan kriteria sajak yang diolahnya. Seperti kehebatan kota Rom yang diungkapkan dalam pepatah bahawa kota Rom tidak dibina dalam sehari. Begitu juga dengan pepatah Perancis yang mengatakan bahawa cantik itu sakit. Namun Sasterawan Negara (SN) Datuk A. Samad Said pula mengatakan bahawa menulis itu resah yang bahagia, duka yang indah. Oleh itu, tahniah kepada penulis muda seperti Zumiriyah Hassim, Nabillah Bolhassan dan Norhayati Hazemi kerana sajak mereka telah disiarkan dalam ruangan Wadah Bahasa dan Sastera (WBS), akhbar Utusan Sarawak pada hari Khamis yang lepas.

Dalam penulisan sajak, lazimnya penulis akan membahaskan tentang tamsilan apa yang mengganggu kepekaan nurani dan fikiran mereka. Maka, ketiga-tiga buah sajak yang disiarkan tersebut jelas menggarap tentang fikiran dan emosi penulis yang peribadi. Hal ini wajar kerana ungkapan sajak yang diolah pasti telus dan tulus, sesuai dengan pengalaman serta pengamatan diri yang manusiawi. Mudah-mudahan nilai manusiawi yang digarap tersebut dapat memaknakan sesuatu kepada pembacanya dengan polos.

Sajak “Kasil Asuhan” oleh Zumiriyah Hassim bertemakan nilai asuhan yang sempurna terhadap individu. Sajak ini menguliti makna asuhan yang sempurna pasti menghasilkan sesuatu yang berakhlak mulia dan membanggakan. Dalam setiap rangkap sajak, penulis memerikan kebaikan tentang nilai asuhan yang sempurna. Misalnya dalam rangkap sajak berikut;

Jika benih dijaga sempurnaIndah warisan lukisan bangsaBagai bunga setanggi syurgaMekar harum wangi baunyaMenjadi pujaan segenap buanaMencorak pelangi indah warnanya

(rangkap 1, sajak “Kasil Asuhan”)

Menerusi dua buah rangkap seterusnya pun penulis ralit memperkatakan tentang nilai asuhan yang sempurna daripada keluarga pasti menghasilkan sesuatu yang berhemah pada individu tersebut. Misalnya;

Jika benih dijaga sempurnaMerumpun akhlak kukuh terbinaMenyubur teguh bagai istanaTak terusik bisik fatamorganaTak tersentuh janji duniaKasil asuhan sebuah keluarga

Intergriti terpasak berakar dijiwaKeturunan elok menjadi buahnyaMenyangga tanggung sedaya adaJika benih dijaga sempurnaBijak menutur bahasa bicaraMenghormati sesama susur budayaTua muda adab dijagaAdil berbahagi rezeki yang ada… .

(rangkap 2 dan 3, sajak “Kasil Asuhan”)

Dalam rangkap akhir sajak, penulis masih memperkatakan persoalan yang sama cuma dalam rangkap tersebut, penulis memperlihatkan nilai asuhan sempurna terhadap seorang pemimpin.

Jika benih dijaga sempurnaTiada titik meracau sengketaTiada gundah melelah belahKejayaan berganda cahaya terserlahBagai nokhada tiada kalahBeza antara tiada makalahLantaran serupa jadi istilahBarkah lafaz alhamdulillahPimpinan agung merdeka mega

(rangkap 4, sajak “Kasil Asuhan”)

Sajak ini berbentuk bebas dan dibina dalam empat rangkap yang agak panjang. Gaya bahasa sajak biasa. Pemilihan kata dalam sajak ini masih banyak yang perlu diperhatikan. Justeru penggunaan unsur-unsur persajakan seperti simile, perlambangan, personifikasi, metafora dan lain-lainnya masih perlu diolah dengan lebih sesuai dan tepat bagi memaknakan isi persoalan sajak yang lebih terampil dan tidak lewah untuk ditaakul pembaca.

Walaupun penulis dilihat cenderung dalam memanipulasikan kata namun masih terdapat beberapa baris kata dalam sajak ini yang kurang sesuai dan berlebihan semantiknya. Misalnya penggunaan larik sajak, “Jika benih dijaga sempurna” yang diulang pada awal setiap rangkap sajak, bukanlah unsur penegasan kerana telah diulang lebih tiga kali. Penulis juga banyak menggunakan imejan bercampur pada setiap rangkap sajak. Apabila penulis memilih imej benih, seharusnya penulis mengekalkan imej yang saling berkaitan benih atau pertumbuhannya. Misalnya pada kata bergaris dalam rangkap berikut;

Jika benih dijaga sempurnaIndah warisan lukisan bangsa…Mencorak pelangi indah warnanya

Imej benih tidak sesuai dijalinkan menjadi warisan lukisan kerana lukisan merupakan sebuah hasil seni lukis. Begitu juga perkaitannya yang boleh mencorak pelangi kerana pelangi dihasilkan oleh biasan cahaya. Dalam rangkap sajak yang lain pun penulis memerikan imejan bercampur sehingga mengganggu kenikmatan untuk mengamati  makna kata yang diolah dalam sajak ini.

Sesungguhnya dalam penulisan sajak, sebaik-baiknya penulis memilih kata yang tuntas dalam penyampaiannya. Justeru, bahasa sajak bukanlah bahasa yang lewah sehingga boleh menjejaskan maknanya. Pemilihan kata dalam sajak wajar cantik dan kacak maknanya. Kata yang cantik bukanlah semestinya puitis tapi sesuai dan wajar pada pemaknaannya yang kacak. Kacak kerana menarik apabila dihayati.

Selain itu, judul sajak ini ialah “Kasil Asuhan”. Kata “kasil” tidak mempunyai makna, adakah yang dimaksudkan penulis ialah “kasih”? Jika benar, ternyata penulis tidak teliti pada ejaan yang betul kerana dalam rangkap sajak pun penulis mengeja “kasil” untuk “kasih”. Hal ini amat tidak wajar dalam penulisan sajak kerana rangkap sajak yang hemat sangat menuntut sikap penulis yang cermat dan teliti. Penggunaan kata yang salah ejaan pasti menjejas makna kata sajak yang sebenar. Diyakini selain kata “kasil”, penulis juga menggunakan beberapa kata yang salah ejaannya seperti “Intergriti” “nokhada” dan “Barkah”. Oleh itu, mohon penulis lebih bertanggungjawab dan prihatin dalam soal ini.

Sajak “mak.tub [Sudah Tertulis]” oleh Nabillah Bolhassan bertemakan falsafah kehidupan yang manusiawi. Pada keseluruhan sajak ini, penulis membicarakan tentang jalan kehidupan yang lazim ditempuhi oleh individu di dunia ini. Sajak ini menarik pada kesederhanaan kata-kata yang mengutusi inspirasi penulis. Misalnya;

kutiplah jiwa yang bertaburan

usah biar waktu

meratah hati yang rawan

bukankah Tuhan sudah bilang

dan pesan?

‘Minta pada-KU, pasti AKU perkenan’ [40:60]

(rangkap 1, sajak “mak.tub [Sudah Tertulis]”)

Manakala dalam dua buah rangkap akhir sajak pun penulis masih berusaha menyemangati mereka yang sedang berasa diuji oleh kehidupan yang diharungi untuk mempercayai bahawa apa jua terjadi pasti mempunyai hikmah yang membawa kebaikan dan Tuhan selalu ada bersama-sama kebenaran janji-Nya. Misalnya;

seka rapi air mata

telan semua calar

dan luka

pesan Tuhan terang juga nyata

‘Usah bersedih, AKU selalu ada’ [9:40]

dari setiap raga

yang berantakan jangan

henti mengutus pinta

sudah tertulis pada

warkah dari Tuhan

‘Sabar, janji AKU benar’ [30:60]

— pasti tertunaikan.

(rangkap 2 dan 3, sajak “mak.tub [Sudah Tertulis]”)

Pemilihan kata dalam sajak ini begitu sederhana dan sesuai dengan pernyataan emosi penulis yang tidak lewah. Sajak ini berbentuk bebas kerana tiada keterikatan pada pengulangan rima akhir baris sajak yang menepati ciri syair atau pantun. Sajak ini juga dibina daripada tiga rangkap yang sederhana panjangnya.

Gaya bahasa sajak bersahaja. Pemilihan kata sajak pun sederhana tapi masih perlu diteliti lagi. Justeru penggunaan unsur-unsur persajakan seperti metafora, pencitraan, personifikasi dan lain-lainnya masih perlu diolah dengan lebih kekar dan segar penyampaiannya.

Selain itu, beberapa baris kata dalam rangkap sajak ini agak bombastik atau berlebihan bagi menyatakan isi yang sebenar. Hal ini boleh mengurangi nilai estetika sajak. Misalnya, “kutiplah jiwa yang bertaburan”, “meratah hati yang rawan” dan “telan semua calar”. Mohon dimurnikan kata “bertaburan”, “meratah” dan “telan” kerana kesesuaian jalinan kata-kata tersebut agak berlebihan bagi menggambarkan situasi yang aktual.

Penulis juga cenderung memetik nombor surah al-Quran tapi tiada nama surah berkenaan disertakan. Misalnya, [40:60], [9:40] dan [30:60]. Hal ini perlu dimurnikan bagi memudahkan rujukan atau adab terhadap kitab suci al-Quran. Penggunaan huruf besar bagi merujuk kata ganti diri Tuhan adalah salah. Sebaiknya ditulis mengikut hukum ejaan yang betul kerana dalam perkara ini tiada dalam lesen puitika. Misalnya, “pada-Ku” dan “Aku”.

Judul sajak ini ialah “mak.tub [Sudah Tertulis]”, sebaik-baiknya penulis memilih “Sudah Tertulis” atau “Maktub” untuk dijadikan judul sajak kerana ianya memberi maksud yang sama. Penulis juga kurang mencermati penggunaan tanda baca yang betul dalam sajak ini. Oleh itu, mohon penulis akan lebih teliti terhadap penggunaan tanda baca dalam sajaknya yang akan datang kerana kepedulian dalam menjaga hukum tatabahasa yang betul amat penting sebagai menjaga kualiti keperibadian penulis dalam genre penulisan yang merupakan sebuah bidang ilmu persuratan.

Terakhirnya ialah sajak “Aku Anak Petani” oleh Norhayati Hazemi, sebuah sajak yang bertemakan penampilan diri individu sebagai anak petani. Dalam sajak ini, penulis telah menggarap sisi lain daripada kebiasaan hidup petani. Penulis tidak menampilkan soal kemiskinan hidup yang lazim sebagai anak petani. Sebaliknya penulis mendekripsi fizikal anak petani yang turut membanting tulang. Misalnya;

Aku Anak Petani

Berambut Hitam Kian Keperangan

Dek Biasan Sang Suria

Sering Kali Menerjah Ke Ubun.

Aku Anak Petani

Berkulit Putih Kian Gelap

Berkulit Tebal Kian Menipis

Sudah Lali Pada Panas

Sudah Lali Pada Hujan

Tetap Teguh Di Posisi

Bersama Mereka Membanting Tulang

Dalam rangkap akhir sajak pun penulis masih menyatakan penampilan diri sebagai anak petani yang gigih bekerja di sawah. Misalnya;

Aku Anak Petani

Bajuku Hanya Kulit

Badanku Semerbak Wangian Lumpur

Temanku Hanya Kerbau Bajak Sawah

Kulit Kami Seolah Tiada Beza.

Bentuk sajak ini bebas dan dibina daripada tiga buah rangkap yang sederhana panjangnya. Gaya bahasa sajak ini biasa dan masih memerlukan penelitian semula agar makna kata sajak lebih menyeluruh unsurnya. Pemilihan kata sajak pula mudah difahami. Sebaik-baiknya, penulis bersedia memanfaatkan manipulasi kata yang lebih cantik dan kacak maknanya pada keseluruhan isi dan naratif dalam sajak ini. Oleh itu, sangat digalakkan agar penulis mahu membaca sajak-sajak penulis mapan yang diminati agar penulis dapat menemukan proses pemilihan kata yang lebih malar dan kekar maknanya. Seperti pesan SN Datuk A. Samad Said, jika ingin menjadi seorang penulis pertama sekali kena membaca, kedua kena membaca, ketiga, membaca, keempat membaca dan kelima baru menulis.

Sajak ini akan menjadi lebih menarik sekiranya penulis memerikan sesuatu yang lebih positif gambarannya terhadap anak petani. Alangkah indahnya jika penulis menukilkan keperkasaan semangat dan kesasaan tubuh anak petani yang gagah membanting tulang di sawah. Betapa jasa bakti dan pengorbanan alamiah mereka telah menyumbang sesuatu yang bermakna dalam kehidupan masyarakat. Menerusi perspektif demikian, sajak ini pasti menginspirasikan keyakinan anak petani terhadap pekerjaan mereka yang mulia dalam mengusahakan hasil bumi untuk keperluan masyarakat. Sesungguhnya, tangan yang mencintai bumi pasti menghasilkan sesuatu yang berharga kepada kehidupannya.

Semoga dengan teguran dan saranan yang ada, penulis dapat memahami apa yang mahu disampaikan dengan berlapang rasa dan tanggapan. Rumusnya, ketiga-tiga buah sajak yang dibicarakan tadi tetap mempunyai kekuatannya pada penggarapan tema dan persoalan sajak dalam mendewasakan pemikiran dan perasaan pembaca. Semoga para penulis muda ini terus bersedia terampil dengan hasil sajak yang ingin diolahnya dengan memanfaatkan sepenuhnya kecantikan kata dan kekacakan makna yang menyeluruh.

Sesungguhnya, kebolehan menulis Zumiriyah Hassim, Nabillah Bolhassan dan Norhayati Hazemi dalam genre sajak boleh diberi ruang dan peluang yang lebih berwibawa lagi. Justeru masing-masing berminat dalam memperlihatkan nilai kepenyairan diri. Cuma mereka perlu lebih memahami kriteria pemilihan kata dan olahan makna agar sajak mereka bersifat lebih komunikatif dan impresif. Mudah-mudahan sikap positif teguh menjejaki diri ke jalan kritik yang lebih membina dan terbuka. Syabas dan sukses, selalu!

See author's posts


10 ditahan dalam Op Samseng Jalanan

PORT DICKSON:  Seramai 10 lelaki termasuk seorang warga Indonesia ditahan  dalam Op Samseng Jalanan di Jalan Bypass Port Dickson di sini, awal pagi semalam.

Ketua Polis Daerah Port Dickson Supt Aidi Sham Mohamed berkata dalam operasi yang dijalankan selama empat jam bermula pukul 1 pagi itu, kesemua individu yang berusia 17 hingga 24 tahun itu ditahan kerana kesalahan bersaing sesama sendiri dan memotong antara satu sama lain.

“Mereka juga didapati membuat aksi mengangkat tayar hadapan, melanggar lampu isyarat merah dan membuat pusingan ‘U’ beberapa kali mulai lampu isyarat Kampung Arab hingga lampu isyarat Kampung Paya.

“Lelaki Indonesia yang ditahan telah datang ke Port Dickson bersama-sama kawannya untuk bersiar-siar namun didapati terlibat dengan kegiatan lumba haram,” katanya dalam kenyataan di sini, semalam.

Aidi Sham berkata antara yang ditahan bekerja sebagai pemandu dan kelindan lori, pengawal keselamatan serta pelajar institut pengajian tinggi.

“Mereka akan dibawa ke Mahkamah Seremban hari ini untuk permohonan reman. Siasatan dijalankan di bawah Seksyen 42 Akta Pengangkutan Jalan 1987 dan Peraturan 25(1)(n) Peraturan Pendaftaran Negara 1990,” katanya.- Bernama

See author's posts


Kelulu nyaduh betubuh tebilang lemambang

DULU ari tu penulis kala bekunsi enggau bala pemacha sekeda  genteran pengap Gawai Mangkung Tiang.

Tu bepun ari sebut leka pengap disebut lemambang sebedau niki tauka tama ke rumah panjai ti begawai. Sida pan berengkah ngerara utai sebelah kaki tangga, ditangkan enggau genteran ngerara rumah, ngerara tangga, bejalai niti tempuan sereta genteran bejalai nengah ruai. Mayuh agi genteran bukai tang sekali tu kitai engkejuk ngagai  genteran sekeda menua ti dipansa Bujang Nendak seduai Burung Malam ti bejalai ngambi orang ngabang, nitih kelulu lemambang.

Niang aya Benedict Sandin menya ti sigi bebakih enggau penulis dalam taun 1975 ngagai taun 1978 maya iya nyadi Senior Fellow ba Centre of Policy Research, Universiti Sains Malaysia, Pulau Pinang bisi meri seiti bup tulis iya empu ngagai penulis. Bup ‘GAWAI PANGKONG TIANG’ chukup beguna laban iya nyadi kereban penulis ngaga sereta nempa genteran pengap Gawai Mangkung Tiang kemaya haritu. Tu kena nambahka penemu penulis empu ti dirikut nitih padah dua iku lemambang di Ai Melupa, Saratok, iya nya tuai Lemambang Salok Jembu (1910 – 2002) enggau petunggal iya Lemambang Dundang Enchana (1918 – 2013). Seduai tu sama nyadi tuai lemambang matak jalai pengap enggau timang jalung di Saratok entara taun 1960 ngagai taun 1978 suba.

“Maya orang mengap ba Gawai Pangkung tiang ba rumah kami di Kerangan Pinggai taun dalam nyin suba, chukup rami sereta ngerinduka ati. Manah amat leka puji lemambang lebuh ngerara pemanah rumah panjai kami nya. Beduduk ari nya, bala kami serumah tembu amat ati ninga puji sida,” ku Sandin lebuh iya nyua ngagai aku bup nya pengudah dichelak Borneo Literature Bureau setaun dulu ari maya kami duai berengkah bebakih.

RINDU BETUNDI

Iya endang semampai rindu nyada leka pengap enggau timang jalung lebuh aku baru tama ngagai opis kena betundi lalu ngelantangka ati.

Ke bendar iya endang amat mayuh genteran nengah menua dalam pengap Gawai Mangkung Tiang. Sekali tu kitai merati sereta bekunsi mimit berengkah ari Menua Tajau. Tu nangkanka menua sebedau nya, iya nya Menua Dara Kelinah. Nyadi genteran Menua Tajau nya bakatu: Kejangka ari nya, manggai di rantau danau penguji, endur anak lelaki berani muai nyawa.  Kedua bali nama iya, tasik begilik nanga kuala. Nya dipangkang orang ke bepending mayuh telinga, ke ditanya enda nyaut. Kedua bali nama iya Munti Tinggi Reruya, ke bekelapung anyut ke laut. Bini iya Endu Ladang Papan Luan, ke ditepan enda begilik. Kedua bali nama iya Endu Dara Lulung, begamal lepung-lepung nampung lempaung luan bilik.

Nangkanka tu lemambang lalu ngelulu seduai ti bejalai ngambi ngabang nya manggai ba Menua Gemala. Leka iya munyi tu: Kejangka ari nya, manggai di pun semambu ngandung ke bekandung surung buntat. Kedua bali nama iya pun semambu marau ke bekeliau kena tenggau beliau api sempepat. Nya menua dipangkang Sultan Bungan tan puji, kedua bali nama iya Merum Panggai, ke diau di penyurai rapi menggeri. Belakika Pesilar Ular Tedung, rengung-rengung ngua puchung tampung gemala. Belakika Pesilar Ular Sawa ke begamal lenga-lenga ngua sentika.

Bekau nya Bujang Nendak seduai Burung Malam lalu manggai ba Menua Intan, nitih kelulu lemambang. Bakatu ku genteran nya:  Kejangka ari nya manggai di tinting tebing ninding, kena pandang perenching matahari. Manggai di semilu batu galang, rending-rendang mandang menggeri. Nya menua Merum Panggai jelai berita, kedua bali nama iya Datu seiku pemadu nama. Bebinika Tarikan tuan sembah, ke betuah lemambang dagang.  Bebinika Raja Tunduk ke bejuluk Wang Gudang.

Udah nya seduai lalu manggai ba Batu Besi ti begenteran munyi tu: Kejangka ari nya, manggai di semilu batu galang, ke rending-rendang mandang dunya. Kedua bali nama iya semilu batu besi ke pegari mandang menua.

MENUA TEMAGA

Pengudah nya seduai lalu datai ba menua Temaga munyi tu: Kejangka ari nya manggai di sungai panjai di rintai wong, kedua bali nama iya lebak pandak di punchak darung. Nya menua Manggah ke berumah rapi menggeri. Nya menua Raja Manggam ke beritan puting kemudi. Bebinika endun endu ke bejaku mali salah.  Kedua bali nama iya Endu Kumang ke tukang enda berubah.

Udah nya seduai lalu manggai ba menua Besi ti dikelulu lemambang munyi tu: Kejangka ari nya, manggai di semilu batu berasap, maggai di letung ai angat ke kekijap pegari api. Nya dipangkang Bujang Sabuk Lebang, Bati tunggang numbangka menua.  Nya dipangkang jenawang Bujang Mekang ke pengerumpang pintu kuta. Bini iya endu Kumang Dulang Penyepuh, kedua bali nama iya Endu Serentum Tukul Pengambuh.

Nyadi nyaduh betubuh meh, kenu ku sada lemambang, seduai lalu datai ba menua Bankang.

Ku kelulu pengap munyi tu: Kejangka ari nya, manggai di tanah mirah dipechik basah, ke nempuh bau laang. Kedua bali nama iya tanah nyala, ke ngaba bau sinang.  Nya menua Bujang Lembut ke berani mali takut, pengerumpang mua pintu rawang. Bini iya Endu Kumang tukang beteri, kedua bali nama itya Endu Dara Tukang Kawa, ngemataka kuta dinding hari.

MENUA RACHUN

Udah nya seduai lalu manggai ba menua Rachun. Ku lemambang: O nama utai ke begamal lenga-lenga nya, asai ke meda taya alam lungan? Nama utai ke bendang-bendang nyin, baka ke kena pandang terang bulan? Nya nadai utai ditanya ka, nya ga mudur upa enda tau dipansa, enggaika kita buta di jangka leka mata. O, kelaungka nya ambai wai, ngambika setanjung sepuntang nuba. Nya baru tak lendu-lendu bangkung baru, mansa pulau Gemalang Biru, betenggauka lampu tampak terang. Nya baru tak lanji-lanji berangai panjai bangkung sakuchi, luan iya nuju pasang api ke pegari terang rarendang. Nya baru lengkaka ari nya, manggai di pating limau janting, bepuru di pugu entemu lalang. Manggai di Nanga Limau Janta, numpuka Nanga Nuyan meranggang. O sapa empu pengkalan apan tu deh apai ke nyelai lain baka, ke enda kala dipeda aku ari kelia selama jaga? Nya nadai ditanyaka nuan endu, nya ga pengkalan lama kami kelia endur aku ada, nya ga tembawai rumah panjai kami ari menya selama iya.

RUMAH RAJA SIMPULANG GANA

Ngejangka nya baru manggai di rumah Raja Simpulang Gana. Kenu ku kelulu pengap: kejangka ari nya, manggai di Nanga Jawa Jingan, alai Lawai datai bekerembai kajang. Manggai di titi kawi tebelian, numpuka pengkalan raja dagang. Nya menua Simpulang Gana, menua Rangkang Kirai Raja Sua. Dia perau Anda Mara lalu sangkai, lalu dijapai iya tali panjai tanchangka di liking. Lalu diturunka iya tampun layar kemirang. Lalu nikika peretang rumah chundung, Anda Mara Raja Jegedung, nunga aki iya Raja Durung, duduk nyerungkung denjang seringgang.  Ngimbai apai iya Raja Jembu Anda Mara, duduk di batu tinggi dedinggai. Betunga mua enggau Rangkang Kirai, berimbai kerigai masuk marang.

Nya alai enti diperati endang chukup manah leka pengap kelulu lemambang, tau ngasuh ari kitai beraie lega melintang, asai ti tekait engkadah langit lembang tebilang. Tau mega iya ngasuh ati kitai engkuda asai tumbang ninga pemanah kelulu bala lemambang, sida bujang mipau ke diinjai petunggal ba sida orang panggau mengap gawai pangkung tiang, tang anang enda bejimat bejaga kitai mayuh bala tebilang laban takut kena sumpit ipuh enchabung arung Petara nuntung rumah lantang.  Nya aja meh kitai bekunsi sekalitu, laban naka ulih meh tudah pangan, penulis ke mega anak bunsu lemambang. Dudi ila ga kitai bedua baru tempa sada pengap nyawa mansang.

Oleh TELESA EMPERAN

See author's posts


Chelsea buru Chukwueze

CHELSEA mungkin mengalih tumpuan kepada Samu Chukwueze dalam misi mereka memburu sayap baharu pada musim panas, menurut laporan.

Blues sebelum ini berharap dapat membawa Jadon Sancho dari Borussia Dortmund tetapi selepas BVB enggan menurunkan harga, kelab barat London tampak menyerah kalah untuk menandatangani pemain muda paling berbakat berusia 20 tahun itu.

Dengan Manchester United kini kelab pilihan membeli Sancho, Blues terpaksa menimbang pilihan lain dan menurut laporan Goal, tonggak Villarreal, Chukwueze paling mendapat perhatian mereka.

Pemain berusia 21 tahun itu mula mencuri tumpuan dalam La Liga selepas diserap masuk dari Akademi Kapal Selam Kuning kelab.

Chukwueze kerap mendatangkan masalah kepada pertahanan lawan menerusi kemahiran individu walaupun penyudahnya perlu digilap lagi. Dia juga mencipta empat bantuan gol selain empat kali meledak gawang lawan musim ini.

Perpindahan ke Chelsea mungkin menjadi langkah tepat kepada pemain muda Nigeria itu.

Jurulatih, Frank Lampard dipercayai mahu mencari penyerang lebih terbuka terutamanya dengan kontrak Willian dan Pedro yang tamat tidak lama lagi.

Blues masih mempunyai pemain muda seperti Christian Pulisic dan Callum Hudson-Odoi selain Hakim Ziyech yang bakal menyertai Chelsea tetapi mahu lebih banyak pilihan.

Bintang Crystal Palace, Wilfried Zaha turut dinamakan tetapi harga £80 juta ditetapkan Eagles tidak dapat dipenuhi Chelsea.

Satu lagi pilihan ialah pemain Porto, Jesus Corona dengan ejen pemain Mexico itu, Matias Bunge mengesahkan kepada Medio Tiempo bahawa Blues ada menghubungi mereka.-AFP

See author's posts


Kecenderungan minat terhadap politik

KUCHING: Pertembungan pelbagai penjuru dalam Pilihan Raya Negeri Ke-12 (PRN-12) berkemungkinan disebabkan kecenderungan minat terhadap politik semakin meningkat dalam kalangan rakyat.

Menteri Pelancongan dan Kebudayaan, Dato Sri Abdul Karim Rahman Hamzah berkata, disebabkan itu PRN-12 kali ini menyaksikan peningkatan calon yang bertanding agak ketara berbanding PRN-11 yang lalu.

“Susulan minat terhadap politik atau anjakan selepas Pilihan Raya Umum Ke-14 (PRU-14) meningkatkan minat rakyat dalam bidang politik sehingga ramai calon termasuk calon bebas mencuba nasib untuk bertanding pada PRN-12,” katanya yang juga Naib Presiden Parti Pesaka Bumiputera Bersatu (PBB).

Beliau berkata demikian pada Program Sembang Politik PRN-12 bertajuk PRN Sarawak: Mampukan GPS pertahan majoriti 2/3? di studio mini Jiwa Bakti dan Utusan Sarawak di Samudra Hotel di sini, semalam.

Tajuk itu dibincangkan bersama-sama Penganalisis Politik Tempatan, Dr. Lucy Sebli Seidelson dan moderatornya bekas Editor Kanan Berita Harian, Kadir Dikoh.

Karim yang juga calon Gabungan Parti Sarawak (GPS) bagi Dewan Undangan Negeri (DUN) Asajaya akui, dua parti blok pembangkang utama iaitu Parti Tindakan Demokratik (DAP) dan Parti Sarawak Bersatu (PSB) akan memberikan impak pada PRN-12 nanti.

Bagaimanapun beliau percaya, persaingan tersebut tidak menjadi masalah kepada GPS dan yakin GPS mampu memenangi sekurang-kurangnya dua per tiga kerusi DUN menjelang PRN-12 nanti.

“Untuk parti lain seperti Parti Bumi Kenyalang (PBK) dan Parti Aspirasi Rakyat Sarawak (ASPIRASI), secara peribadi saya merasakan parti-parti itu sebagai ‘parti penjelmaan semula’ daripada parti lain sebelum ini.

“Disebabkan itu saya rasakan mereka berkemungkinan besar tidak akan memenangi satu pun kerusi (DUN) termasuk Parti Keadilan Rakyat (PKR),” ujar beliau lagi.

Oleh SYAMIMI HUSNA

See author's posts


Dayang janji jaga kepentingan semua pengundi

LINGGA: “Saya berikrar akan berkhidmat dengan baik dan adil,” ikrar Calon GPS Lingga Dayang Noorazah Awang Sohor di hadapan Timbalan Ketua Menteri Datuk Amar Douglas Uggah.

Katanya, beliau berjanji akan menjaga semua pengundinya di sini secara adil jika mereka memberikan semua sokongan yang diperlukan untuk memenangi pilihan raya.

Timbalan Ketua Menteri Datuk Amar Douglas Uggah berkata, beliau dan Rohani akan memerhatikannya untuk memastikan dia mengotakan ikrar dan janjinya.

“Adalah amat penting bagi semua wakil rakyat GPS negeri melawat kawasan masing-masing bagi menawarkan perkhidmatan secara kerap dan adil.

“Hakikat bahawa beberapa kawasan seperti pada zaman Barisan Nasional (BN) masih kekurangan infrastruktur dan kemudahan bukanlah salah BN.

“Ia adalah kesalahan wakil rakyat masing-masing yang gagal menyampaikannya. Akibatnya, rakyat merekalah yang menderita.

Kami tidak mahu perkara ini berterusan dalam GPS,” tegas Uggah.

Tambah beliau, mengenai Pilihan Raya Negeri Ke-12 GPS mempunyai objektif yang sangat jelas untuk menang.

“Kami mahu membentuk kerajaan. GPS di bawah pengerusinya Tan Sri Datuk Patinggi Abang Johari Tun Openg mempunyai hala tuju yang sangat jelas tentang apa yang kerajaan mahu lakukan untuk Sarawak dalam tempoh lima tahun akan datang apabila menang kelak.

“Parti yang bertanding….tiada pemimpin mereka mempunyai rekod prestasi seperti Abang Johari.

“GPS mengatasi mereka dalam prestasi dan perkhidmatan. Jadi berikan semua sokongan anda kepada GPS,” katanya.

Oleh AZREEN KERIA

See author's posts


Ketua Menteri terima kunjungan Wahab

BINCANG… Datuk Abdul Wahab Dolah berbincang sesuatu dengan Datuk Patinggi Tan Sri Abang Johari Tun Openg dan Datuk Amar Douglas Uggah Embas semasa lawatan beliau terhadap Ketua Menteri di Wisma Bapa Malaysia di Kuching, baru-baru ini.

KUCHING: Pengerusi Permodalan ASSAR Sdn Bhd, Datuk Abdul Wahab Dolah melakukan kunjungan hormat terhadap Ketua Menteri, Datuk Patinggi Tan Sri Abang Johari Tun Openg di pejabatnya di Wisma Bapa Malaysia di sini, baru-baru ini.

Ia adalah kunjungan pertama bekas Ahli Parlimen Igan sejak dilantik mengetuai agensi milik kerajaan negeri itu sejak 15 Julai 2019.

Turut hadir Timbalan Ketua Menteri, Datuk Amar Douglas Uggah Embas dan Sharkawi Bohari .

See author's posts


Surat amaran kepada kontraktor langgar piawaian

KUCHING: Surat amaran menerusi Laporan Ketidakpatuhan (NCR) dan Notis Penambahbaikan (NOI) untuk ketidakpatuhan kerja telah dikeluarkan kepada kontraktor-kontraktor Lebuhraya Pan Borneo (LPB) yang tidak mematuhi piawaian keselamatan yang telah ditetapkan.

Timbalan Menteri Infrastruktur dan Pembangunan Pelabuhan, Ir. Aidel Lariwoo memberitahu, sebanyak 191 NCR serta 351 NOI telah dikeluarkan kepada kontraktor-kontraktor Pakej Kerja LPB dari Lundu hingga Miri.

Menurutnya, enam siri audit keselamatan jalan raya (RSA) juga telah dilaksanakan untuk projek-projek yang masih dalam fasa pembinaan.

“Hasil audit mendapati beberapa isu termasuk tiada kerja-kerja penyelenggaran dilaksanakan untuk peralatan lalu lintas di tapak projek, lampu panduan berkelip (blinkers light) dan ‘string delineators’ tidak dipasang serta lencongan jalan sementara tidak mematuhi pelan pengurusan trafik (TMP) yang diluluskan,” katanya semasa menjawab pertanyaan Ahli Dewan Undangan Negeri (ADUN) Repok, Dato’ Sri Huang Tiong Sii dalam Persidangan Dewan Undangan Negeri (DUN) Sarawak, hari ini.

Katanya, RSA merupakan satu proses sistematik yang bertujuan meneliti perancangan, reka bentuk dan pembinaan projek jalan dan juga ciri-ciri serta pengoperasian jalan sedia ada.

“Jabatan Kerja Raya melaksanakan RSA secara ketat sepanjang pelaksanaan pembinaan jalan baharu.

“Semua kontraktor sedang dalam proses menangani isu-isu yang timbul untuk memastikan jalan raya sentiasa selamat untuk setiap pengguna,” katanya.

Oleh NUR AIN OTSMAN

See author's posts


Murid boleh ‘tangkap’ guru tidak patuhi SOP

SIBU: Murid sekolah boleh mencatat nama guru mereka yang tidak menggunakan pelitup muka di sekolah untuk diambil tindakan, kata Penyelaras Jawatankuasa Pengurusan Bencana Bahagian Sibu (JPBBS) Dr Annuar Rapa’ee.

Dr. Annuar pada sesi siaran langsung Facebook miliknya kelmarin berkata, jangkitan di tempat kerja menjadi penyumbang besar kepada kenaikan jumlah kes positif Covid-19 di Sibu pada masa ini.

Beliau mengakui bahawa, sudah berlaku jangkitan di tempat-tempat kerja termasuk di sekolah.

“Sebabnya, ramai tidak mematuhi Prosedur Operasi Standard (SOP). Saya pernah melawat ke sebuah sekolah dan ternampak ada guru yang tidak mematuhi SOP.

“Sebab itu, saya telah berbincang dengan PPD (Pegawai Pendidikan Daerah Sibu Ahli Chikba) bahawa anak murid boleh mencatat nama guru yang tidak menggunakan pelitup muka supaya dimaklumkan kepada guru besar atau pengetua sekolah.

“Saya minta maaf kerana terpaksa melakukan sedemikian kerana masih ada lagi guru yang tidak mematuhi SOP dengan tidak menggunakan pelitup muka semasa mengajar murid mereka.

“Saya mohon kepada guru-guru supaya sentiasa patuh kepada SOP ditetapkan semasa berada di dalam kawasan sekolah,” katanya.

Dalam pada itu, beliau juga mengingatkan orang ramai terutama mereka yang bekerja di pejabat atau kilang-kilang supaya tidak berkumpul terutama di tempat makan.

Ini kerana katanya, terdapat jangkitan di beberapa kluster adalah disebabkan pekerja berkumpul di tempat makan di pejabat, termasuk di kilang-kilang kecil.

“Perkara ini akan saya maklumkan kepada tempat-tempat lain juga bagi mengelak penularan jangkitan Covid-19 di tempat kerja terus berlaku,” katanya.

Sementara itu, Menteri Muda Kerajaan Tempatan itu sebelum ini dilaporkan berkata bahawa penularan jangkitan Covid-19 di tempat kerja berlaku kerana pematuhan SOP yang lemah.

“Lebih buruk lagi, mereka berkumpul pada waktu makan atau rehat di sudut kecil atau pantri (di tempat kerja),” katanya.

Sehubungan itu, beliau meminta semua pejabat dan kilang kecil untuk tidak membiarkan kakitangannya makan bersama di pantri atau kawasan lain.

Oleh NURZILLA MOHAMAD

See author's posts


Liverpool menang bergaya, belasah Man United 7-0 di Anfield

LIVERPOOL: Liverpool mendapat bayangan masa depan yang cerah selepas membelasah Manchester United 7-0 dalam saingan Liga Perdana Inggeris di Anfield.

Roberto Firmino masuk sebagai pemain gantian untuk melengkapkan kekalahan memalukan buat anak buah Erik ten Hag, yang hanya tewas sekali dalam 22 perlawanan sebelum ini.

Dalam minggu yang menyaksikan pemain Brazil itu bakal meninggalkan Liverpool akhir musim ini, gandingan baharu The Reds di bahagian serangan – Cody Gakpo, Darwin Nunez dan Mohamed Salah menunjukkan keberkesanan dengan masing-masing meledak dua gol.

Sebelum ini trio dibarisi Salah, Firmino dan Sadio Mane berjaya menjulang Liverpool di peringkat domestik dan Eropah di bawah kendalian Jurgen Klopp.

Selepas Mane menyertai Bayern Munich, Liverpool bergelut musim ini dan hanya berada di tangga kelima Liga Perdana Inggeris dan pembelian Nunez serta Gakpo yang menelan belanja tinggi mula dipersoalkan.

Kini kedua-dua pemain itu menikmati hari terbaik dalam karier mereka di Liverpool dan pada masa sama membuktikan kehadiran mereka tidak sia-sia.

“Kami membuktikan malam ini apa yang kami mampu lakukan, dan ia akan diteruskan bermula sekarang. Kami tidak bercakap tentang jumlah jaringan, tetapi berkenaan persembahan,” kata Klopp.

Lebih memedihkan buat United ialah kedua-dua pemain itu pernah dikaitkan dengan perpindahan ke Old Trafford, dengan keutamaan Ten Hag pada jendela perpindahan musim panas ini ialah mencari penyerang utama.

Gakpo dilihat sebagai sasaran utama selepas Ten Hag tampak lebih cenderung mencari pemain berpangkalan di Belanda dengan menandatangani Antony, Lisandro Martinez dan Tyrell Malacia.

Bagaimanapun Liverpool mula menuai hasil selepas terlebih dahulu mendapatkan penyerang Belanda itu dari PSV Eindhoven pada Januari, susulan persembahan cemerlangnya di Piala Dunia Qatar.

Gakpo menyempurnakan dua percubaan menarik untuk menewaskan David de Gea di setiap babak.

Pemain 23 tahun itu sudah meledak empat gol dalam enam perlawanan terakhirnya.

Ketumpulan Nunez menyumbang kepada permulaan perlahan Liverpool musim ini, tetapi penyerang Uruguay itu menunjukkan penguasaannya di udara dengan meledak dua gol menerusi tandukan dan melebarkan jaringannya kepada 13 gol musim ini.

Salah terus mengekalkan aksi konsisten bersama Liverpool dan mencatat satu lagi rekod baharu untuk mengukuhkan namanya sebagai legenda kelab.

Bintang Mesir itu kini adalah penjaring terbanyak Liverpool dalam saingan Liga Perdana Inggeris dengan 129 gol.

“Mo Salah mencapai sesuatu yang amat istimewa. Kita tidak boleh lupakan hakikat itu. Dia seorang pemain dan insan yang amat istimewa,” kata pengendali dari Jerman itu. – AFP

See author's posts


Penjawat awam terima gaji, bantuan kewangan selewatnya 14 April ini

IPOH: Penjawat Awam Persekutuan akan menerima bayaran gaji selewat-lewatnya 14 April ini, diawalkan tiga hari berbanding 17 April seperti dijadualkan sebelum ini.

Perdana Menteri Datuk Seri Anwar Ibrahim berkata ia akan turut membabitkan Bantuan Khas Kewangan Aidilfitri berjumlah RM700 yang diumumkan sebelum ini.

“Saya terima banyak permohonan, 17 (April) ke atas itu terlalu suntuk untuk membuat persiapan Hari Raya. Jadi kita awalkan, selewatnya 14 April kita selesaikan,” katanya kepada pemberita selepas menghadiri sesi penyampaian Sumbangan Tunai Rahmah (STR) di Bank Simpanan Nasional Cawangan Meru Raya di sini, hari ini.

Terdahulu, Kongres Kesatuan Pekerja-Pekerja Di Dalam Perkhidmatan Awam (CUEPACS) mencadangkan supaya tarikh pembayaran gaji kepada penjawat awam diawalkan kepada 14 April ini.

Presidennya Datuk Adnan Mat berkata, ia bagi membolehkan penjawat awam membeli barangan untuk persediaan Aidilfitri yang dijangka disambut pada 22 April ini.

Anwar juga berkata, bayaran pencen untuk pesara turut diawalkan pada tarikh yang sama.

Katanya, Bantuan Khas Kewangan Aidilfitri akan memanfaatkan hampir satu juta penerima dalam kalangan pesawah, pekebun kecil getah, nelayan dan sukarelawan beruniform termasuk Jabatan Sukarelawan Malaysia, Angkatan Pertahanan Awam Malaysia, Sukarelawan Bomba dan Sukarelawan Polis.

Terdahulu Anwar yang juga Ahli Parlimen Tambun turun padang melihat proses penunaian STR Fasa 2 di BSN Cawangan Meru Raya.

Beliau turut menyampaikan STR secara tunai kepada beberapa penerima.

Sebelum ini kerajaan mengumumkan pembayaran STR Fasa 2 dilaksanakan mulai 5 April 2023 bagi membantu rakyat melakukan persiapan menyambut Aidilfitri.

Ia melibatkan peruntukan sebanyak RM1.26 bilion yang memanfaatkan seramai 8.7 juta penerima daripada golongan B40.

Sementara itu, Anwar kemudian melakukan Lawatan Rahmah ke Bazar Ramadan Taman Jati di sini dan menghabiskan masa selama 30 minit di bazar itu.

Perdana Menteri diiringi Menteri Besar Datuk Seri Saarani Mohamad, Setiausaha Kerajaan Negeri Datuk Ahmad Suaidi Abdul Rahim serta Pengerusi Jawatankuasa Perumahan dan Kerajaan Tempatan negeri Sandrea Ng Shy Ching.

Dalam kunjungan itu Anwar beramah-mesra dengan pengunjung serta peniaga dan sempat bergambar dengan mereka, selain membeli beberapa juadah untuk berbuka puasa. – Bernama

See author's posts


Kuching City ikat tiga pemain baharu

KUCHING City FC baru-baru ini telah mengumumkan mereka telah mengikat kontrak tiga pemain pemain baharu bagi memperkuatkan pasukan kendalian Irfan Bakti Abu Salim musim ini.

Tiga pemain tersebut adalah Hidhir Idris, Shafizi Iqmal dan Wan Muhammad Faiz.

Hidhir, 25, merupakan pemain Kedah Darul Aman yang dipinjamkan ke Kuching City. Pemain tengah berusia 25 tahun itu merupakan antara pemain utama ketika beliau dipinjamkan oleh Kedah ke PDRM musim lepas.

Beliau yang menyertai skuad The Cats secara pinjaman selama setahun itu berazam untuk membawa pasukan kendalian Ifran Bakti Abu Salim itu untuk layak ke Liga Super musim depan.

“Saya berasa teruja dan berterima kasih kepada pengurusan Kuching City FC kerana memberi peluang untuk saya menjadi sebahagian daripada senarai pemain mereka pada musim ini.

“Saya juga melihat kesempatan untuk mendapat tunjuk ajar daripada Irfan Bakti yang merupakan salah seorang jurulatih berpengalaman di negara kita, sesuatu yang sukar dilepaskan,” ujarnya.

Shafizi Iqmal pula menyertai Kuching City daripada kelab Selangor.

Berusia 23 tahun, penyerang muda ini telah berkhidmat dengan Kelantan United musim lalu dan pernah tersenarai mewakili skuad bawah 18 dan 19 tahun kebangsaan pada kejohanan AFF serta AFC bersama beberapa pemain ternama lain seperti Nik Akif, Akhyar Rashid dan Hadi Fayyad.

Pemain ketiga yang dibawa masuk Kuching City adalah Wan Muhammad Faiz, yang mana merupakan pemain Penang.

Kuching City kini sedang memperkuatkan barisan utama kelab tersebut dan dilihat bakal meletak harapan untuk ke Liga Super pada musim 2023 kelak.

Pada tahun lepas, Kuching City FC menamatkan saingan Liga Premier di tempat kelima selain layak beraksi pada Piala Malaysia.

Oleh ADI SAFARMAN

See author's posts


DUN: Persidangan hari keenam DUN Sarawak bermula 9.05 pagi ini

KUCHING: Persidangan hari keenam Mesyuarat Ketiga Bagi Penggal Pertama Dewan Undangan Negeri (DUN) Sarawak ke-19 bermula 9.05 pagi ini.

Ia dimulakan dengan bacaan doa dan pemasyhuran daripada Speaker DUN Sarawak, Tan Sri Mohd Asfia Awang Nassar.

Mohd Asfia memaklumkan empat menteri dan Ahli Dewan Undangan Negeri (ADUN) tidak hadir persidangan hari ini iaitu Timbalan Premier merangkap ADUN Bukit Sari, Datuk Amar Awang Tengah Ali Hasan, ADUN Meradong, Datuk Ding Kuong Hiing (29 hingga 30 November), ADUN Pelagus, Wilson Nyabong Ijang serta ADUN Balingian, Abdul Yakub Arbi (29 November hingga 1 Disember)

Antara yang berlangsung hari ini ialah, sambungan perbahasan atas bacaan kali kedua Rang Undang-undang Perbekalan (2023), 2022 dan usul merujuk resolusi anggaran perbelanjaan pembangunan bagi 2023.

Dalam pada itu, turut diadakan penggulungan oleh para menteri iaitu dari Menteri Pendidikan, Inovasi dan Pembangunan Bakat (Datuk Roland Sagah Wee Inn), Menteri Utiliti dan Telekomunikasi (Datuk Julaihi Narawi), Menteri di Jabatan Premier (Datuk John Sikie Tayai) serta Menteri Pengangkutan (Dato Sri Lee Kim Shin).

Oleh NUR AIN OTSMAN

See author's posts


Bersatu tubuh jawatankuasa kaji ahli bersekutu

KUALA LUMPUR: Parti Bersatu akan mewujudkan sayap baharu bagi membolehkan ahli bersekutu parti itu yang merupakan bukan bumiputera memegang jawatan dalam parti, kata Presiden Bersatu Tan Sri Muhyiddin Yassin.

Untuk itu, beliau berkata satu jawatankuasa yang diketuai oleh Tan Sri Dr Rais Yatim telah ditubuhkan untuk melihat perkara itu dan mengemukakan cadangan kepada Majlis Pimpinan Tertinggi Bersatu.

Muhyiddin yang juga perdana menteri berkata sekiranya cadangan itu diterima maka Bersatu akan mengadakan perhimpunan agung luar biasa bagi meminda perlembagaan parti.

“Sekiranya diterima kita akan adakan satu perhimpunan agung luar biasa untuk meminda perlembagaan Bersatu supaya perkara ini berjaya dilakukan,” katanya dalam ucapannya pada acara Kongres Negara di Pusat Dagangan dan Pameran Antarabangsa Malaysia ( MITEC) di sini, semalam.

Mengulas lanjut, Muhyiddin berkata walaupun Bersatu ditubuhkan bagi membantu orang Melayu, sejak awal lagi parti itu mempunyai peruntukan untuk membenarkan bukan Melayu menyertai parti itu sebagai ahli bersekutu.

“Untuk mara ke depan kita perlu bersatu hati untuk Malaysia. Saya sedar dalam kalangan rakan-rakan kita di sini ada Melayu Islam dan ada yang bukan Islam dan bukan bumiputera.

“Dalam mesyuarat Majlis Pimpinan Tertinggi Bersatu baru-baru ini, saya telah membawakan usul untuk membolehkan ahli-ahli bersekutu bersama-sama menyumbang bukan setakat sebagai ahli bersekutu sahaja tetapi berperanan memberi idea dan terlibat dalam kepimpinan iaitu untuk membentuk satu sayap baharu dalam Bersatu,” katanya.

Muhyiddin berkata apa yang akan dilaksanakan itu akan membolehkan ahli bersekutu untuk turut sama memajukan parti.

Kongres Negara merupakan program anjuran badan bukan kerajaan (NGO) Penggerak Komuniti Negara.– BERNAMA

See author's posts


PEMIMPIN MASYARAKAT BERPERANAN SEBARKAN MAKLUMAT SAHIH

PEMIMPIN masyarakat, yang terdiri dari kalangan Ketua Kampung, Tuai Rumah, Penghulu, Pemanca, Temenggong, Kapitan Cina, dan seumpamanya, dilantik oleh kerajaan bagi kawasan-kawasan yang tertentu yang dirasakan memerlukan pelbagai bantuan.

Dalam erti kata lain, mereka dilantik sebagai ‘mata’ dan ‘telinga’ pihak kerajaan untuk memastikan kesejahteraan komuniti yang diamanahkan kepada masing-masing pemimpin masyarakat terbela.

Mereka juga diibaratkan ‘jambatan’ bagi memudahkan interaksi antara kerajaan dengan rakyat melandasi sebarang dasar yang diformulasikan oleh pihak kerajaan agar difahami oleh rakyat, serta inti pati formulasi itu sampai kepada peringkat akar umbi. Atas sebab itulah mengapa pemimpin masyarakat juga digelar ‘pemimpin akar umbi’.

Dapat kita lihat bagaimana semua kaum yang besar bilangan mereka pada satu-satu tempat akan ada dilantik dalam kalangan mereka pemimpin untuk mewakili mereka.

Justeru, adalah amat dituntut harus ada dalam setiap pemimpin masyarakat sikap ingin menolong rakyat, rapat dengan sumber atasan pihak kerajaan, serta memastikan hanya maklumat yang sahih saja yang harus disebarkan, dengan kefahaman yang jitu bahawa kita semua memerlukan keharmonian dalam setiap kelompok masyarakat.

Sebagai ‘mata’ dan ‘telinga’  kerajaan para pemimpin masyarakat haruslah sentiasa sensitif terhadap apa jua sebarang salah laku atau salah sebar oleh mana-mana pihak yang tidak bertanggungjawab tentang maklumat-maklumat palsu, atau bersifat fitnah, serta memburuksangka terhadap kerajaan.

Pelbagai inisiatif yang diumumkan oleh pihak kerajaan harus dibantu oleh pemimpin masyarakat agar disebarkan secara meluas kepada masyarakat dengan pemahaman yang betul, bukan disalah tafsirkan atau sengaja dipersenda-remehkan.

Sebagai contoh, dalam sebuah kawasan yang sebilangan besar masyarakatnya terdiri dari kalangan kaum Cina yang  kurang memahami bahasa kebangsaan atau bahasa Inggeris, harus dibantu oleh pemimpin masyarakat agar mereka mendapat maklumat betul melalui terjemahan yang baik.

Dalam erti kata lain, mereka juga bolehlah diibaratkan sebagai ‘promoter’ atau ‘pusat maklumat’ bagi pihak kerajaan untuk memastikan rakyat faham apa itu, sebagai contoh, Dana Anugerah atau Endowment Fund Sarawak (EFS), apa manfaatnya untuk rakyat; atau apa itu Bantuan Khas Sarawakku Sayang (BKSS), siapa yang sepatutnya memanfaatkannya, dan seumpamanya.

Pemimpin masyarakat berperanan memandu rakyat agar memahami hala tuju kerajaan sambil pada masa yang sama berperanan juga untuk mewakili rakyat menyalurkan kehendak dan aspirasi mereka apa yang dimahukan oleh rakyat jelata.

Dalam konteks masyarakat kontemporari, pengetahuan dalam penggunaan media sosial juga perlu dijadikan pendekatan mutakhir mereka.

See author's posts


Daerah Belawai dalam arus pembangunan

TANJUNG MANIS: Daerah kecil Belawai berada dalam arus pembangunan dan pelbagai usaha sedang digiatkan agar penduduk di daerah ini tidak ketinggalan dalam menikmati kemajuan dan keharmonian.

Menteri Muda Perancangan Bandar, Pentadbiran Tanah dan Alam Sekitar, Datu Len Talif Salleh berkata, usaha dan inisiatif daripada Jabatan Tenaga Kerja (JTK) Sarawak seperti Program Jangkauan Tenaga Kerja (GRAP) 2020 adalah merupakan salah satu contoh di mana penduduk setempat boleh mendapatkan khidmat nasihat yang disediakan oleh JTK Sarawak serta agensi pempamer Kementerian Sumber Manusia (KSM).

“Sektor perkhidmatan negara harus berubah seiring dengan zaman demi mendepani cabaran dan saingan masa hadapan.

“Usaha untuk mentransformasi ini merupakan satu cabaran yang amat besar memandangkan ia bukan sahaja melibatkan perubahan gaya pelaksanaan aktiviti, malah memerlukan anjakan minda masyarakat secara penuh,” katanya.

Beliau berkata demikian ketika berucap di Majlis Penutupan Rasmi Program Jangkauan Tenaga Kerja (GRAP) 2020, di Dewan Kampung Jerijeh, pagi semalam.

Len yang juga merupakan Ahli Dewan Undangan Negeri (ADUN) Kuala Rajang juga berharap semua terutamanya penduduk di kawasan Belawai dan yang berdekatan dapat manfaat daripada program ini dengan sebaik mungkin.

Tambahnya, program ini bukan sekadar pameran, sebaliknya ia menyediakan satu peluang besar kepada belia yang masih atau ingin menukar bidang kerjaya.

“Ini adalah satu peluang keemasan yang perlu dimanfaatkan dengan sebaik mungkin.

“Selain itu, kita sedia maklum bahawa Kerajaan Sarawak juga sangat komited menaiktaraf dan membina jalan yang bakal menjadi penghubung penting di samping memudahkan penduduk mengeluar dan memasarkan hasil pertanian serta produk hiliran yang lain,” ujarnya.

Katanya, antara usaha terkini ialah membina Jalan Pasi yang menghubungkan Sarikei hingga ke Tanjung Manis dengan sebuah jambatan, pembinaan Jambatan Muara Lassa dan Jambatan Paloh selain membekalkan air dan elektrik bagi kegunaan rakyat.

Turut hadir di majlis tersebut ialah Timbalan Ketua Setiausaha Kementerian Sumber Manusia, Mazlan Abd Mutalib dan Pengarah Tenaga Kerja Sarawak, Awang Raduan, Awang Omar.

Oleh Earl Anek

See author's posts


Jalin kerjasama manfaat ekonomi hidrogen

JALIN KERJASAMA… Profesor Pascale Quester dan Datu Dr. Muhammad Abdullah Zaidel pada majlis menandatangani MoU sambil disaksikan Dato Sri Dr. Sim Kui Hian di Hawthorn, Melbourne semalam.

KUCHING: Kerajaan Sarawak dan Victorian Hydrogen Hub (VH2) diketuai Swinburne dan dibiayai oleh Kerajaan Victoria Australia berhasrat untuk menjalinkan kerjasama dalam rantaian bekalan hidrogen global dan ekosistem yang memanfaatkan kedua-dua pihak.

Sehubungan itu, Memorandum Persefahaman (MoU) mengenai ekonomi hidrogen telah dimeterai antara Kerajaan Sarawak dan Universiti Teknologi Swinburne sambil disaksikan oleh Timbalan Perdana Menteri Sarawak Dato Sri Dr. Sim Kui Hian di Melbourne, Australia, semalam.

MoU itu ditandatangani oleh naib canselor dan presiden Universiti Swinburne, Profesor Pascale Quester dan pengarah Unit Perancang Ekonomi Sarawak, Datu Dr. Muhammad Abdullah Zaidel.

Dr. Sim berkata, misi Premier Sarawak, Datuk Patinggi Tan Sri Abang Johari Tun Openg adalah untuk menjadikan Sarawak sebagai pengeluar hidrogen bersih di rantau ini dalam usahanya membangunkan ekonomi negeri dipacu hidrogen.

“Keselamatan bekalan tenaga dan perubahan iklim mewakili dua kebimbangan utama mengenai masa depan sektor tenaga, yang menimbulkan cabaran untuk mencari cara terbaik mengekang pelepasan di samping menyediakan tenaga yang diperlukan untuk mengekalkan ekonomi.

“Hidrogen menarik kerana sama ada ia dibakar untuk menghasilkan haba atau bertindak balas dengan udara dalam sel bahan api dalam menghasilkan elektrik, satu-satunya hasil sampingan ialah air,” katanya dalam kenyataan semalam.

Menerusi Mou ini katanya, beliau berharap dapat menangani cabaran penyelidikan dan modal insan, menyokong amalan pembuatan mampan, dan menyokong keupayaan untuk menyimpan tenaga bersih daripada sumber boleh diperbaharui.

Sementara itu, Muhammad Abdullah berkata tenaga boleh diperbaharui adalah salah satu sektor ekonomi pertumbuhan utama Strategi Pembangunan Pasca Covid-19 2030 (PCDS2030).

Hidrogen bersih ialah pembawa tenaga dan bahan suapan serba boleh yang membolehkan sektor tenaga dan perindustrian mencapai penyahkarbonan yang mendalam, jelasnya.

“Halangan kepada pengaktifan pasaran berpunca daripada kekurangan infrastruktur sokongan dan kos bekalan hidrogen.

“Bagaimanapun, kedua-dua halangan itu boleh diatasi melalui siri perkongsian strategik dan pelaburan di sepanjang rantaian nilai daripada kedua-dua sektor swasta dan awam,” katanya.

See author's posts


Kekal bersatu walau berbeza fahaman politik

MARUDI : Menteri Muda Kerajaan Tempatan Datu Dr Penguang Manggil mengingatkan rakyat di kawasannya kekal bersatu dan tidak berpecah belah walaupun berlainan fahaman politik.

Beliau menegaskan, pemimpin-pemimpin pelbagai peringkat termasuk pemimpin politik juga perlu memastikan segala tindakan mereka tidak akan menyebabkan perpecahan masyarakat.

“ Saya juga telah mengingatkan peranan dan tanggungjawab Ketua Masyarakat, Ketua Kaum dan ahli-ahli majlis di mana mereka berperanan sebagai wakil rakyat kepada kerajaan di peringkat akar umbi,” katanya.

Dalam pada itu Penguang menekankan penduduk rumah panjang agar menyokong kerajaan dan menolak pihak pembangkang kerana ia boleh mengundang perpecahan.

Justeru beliau berharap perkara ini tidak akan berlaku dan meminta semua penduduk rumah panjang bersatu hati dan mengeratkan tali perpaduan antara satu dengan yang lain.

Beliau berkata demikian ketika menyampaikan ucapan di majlis perasmian pemimpin bersama rakyat di Rumah Drahman anak Sidu, Sungai Lutong Bakong baru-baru ini.

Menyentuh isu-isu politik, Penguang berkata, beliau menyertai politik demi untuk membantu rakyat dan bukannya demi kepentingan diri.

“ Ada juga orang berpolitik hendak mengaut kekayaan, hendakkan kontrak, lesen dan sebagainya,’ ujar Penguang.

Pada majlis tersebut Penguang turut menyerahkan cek Projek Kecil Luar Bandar (MRP) RM20,000 kepada JKKK Rumah Drahman dan RM5,000 kepada Biro Wanita rumah panjang berkenaan.

Turut hadir isteri Datu Dr Penguang, Datin Monica Ukong, Setiausaha Politik Ketua Menteri Sarawak merangkap Ketua Pemuda PDP, Robert Ayu, wakil Pegawai daerah Beluru, SAO Marliney Igil, Pengerusi Majlis daerah Marudi, Kaunselor Edward Mendai, Ketua Masyarakat daerah Beluru Pemanca Enggah Muga serta Ketua-Ketua Kaum yang lain.

Oleh Jiku Juguong

See author's posts


Stor musnah dalam kebakaran

TANJUNG MANIS: Sebuah stor persendirian di alamat rumah pekerja Tanjung Manis Resources (TMR) musnah dalam kebakaran, pagi semalam.

Menurut jurucakap Pusat Gerakan Operasi (PGO) Bomba Negeri Sarawak, panggilan kecemasan diterima pada jam 11.09 pagi.

” Tujuh anggota bomba dari Balai Bomba dan Penyelamat (BBP) Tanjung Manis diketuai oleh komander operasi, PBK II Irwan Abdul bergegas ke lokasi selepas menerima panggilan kecemasan.

“Setibanya dilokasi, komander operasi melaporkan kebakaran tersebut memusnahkan sepenuhnya stor milik persendirian tersebut telah sebelum ketibaan pasukan bomba,” katanya dalam satu kenyataan, petang semalam.

Tambahnya, kebakaran berjaya dipadamkan sendiri oleh pasukan Respons Kecemasan (ERT) Tanjung Manis Resources.

“Stor tersebut menyimpan perkakasan mesin rumput, stok minyak dan lain-lain. Kebakaran tidak melibatkan sebarang mangsa.

“Pasukan bomba yang tiba hanya membuat kerja-kerja ‘overhoul’ bagi memastikan tiada lagi sebarang kebakaran di lokasi.

“Operasi ditamatkan setelah api berjaya dipadamkan sepenuhnya pada jam 11.43 pagi,” ujarnya.

See author's posts


Seni Khat jadi penyeri ruang

VALENTINE NGUMBANG

Jika anda berkunjung ke Bank Kerjasama Rakyat Malaysia atau Bank Rakyat dalam Bandar Simanggang, anda mungkin akan menyedari kehadiran seni khat yang dipasang pada bingkai gambar di dinding premis berkenaan.

Pada fikiran pengunjung bank, Seni Khat tersebut mungkin dibeli dari kawasan luar Sri Aman sebelum ia dibawa dan dilekat di dalam bank berkenaan bagi tujuan perhiasan untuk kakitangannya.

Bagaimanapun jika pengunjung berfikir demikian maka mereka adalah silap. Ini kerana Seni Khat berkenaan sebenarnya ditempah khas daripada seorang penduduk tempatan dari Jalan Stawang di sini yang memiliki kemahiran menghasilkan kraftangan tersebut.

“Saya mula berkecimpung dalam bidang penghasilan Seni Khat semenjak tahun 2000,” kata Abdul Karim Wen, 66, ketika ditemui Utusan Sarawak berhubung penghasilan Seni Khat dan kraftangan-kraftangan lain di kediamannya Jalan Stawang.

Minatnya terhadap Seni Khat bermula apabila dia berkunjung ke beberapa negeri di Semenanjung Malaysia untuk melihat penghasilan kraftangan di sana sebelum tahun 2000 dahulu.

Negeri-negeri tersebut iaitu Trengganu, Kelantan, Melaka, Pahang, Perak,Selangor, Pulau Pinang kata Karim memiliki banyak hasil kraftangan yang menarik dengan salah satunya adalah Seni Khat.

“Saya terus jatuh cinta terhadap Seni Khat apabila berkunjung ke Pasar Semi, Kuala Lumpur setelah berkunjung ke negeri-negeri berkenaan untuk menimba ilmu mengenai penghasilan kraftangan di sana.

“Dari situ saya mengambil keputusan untuk menceburkan diri dalam penghasilan Seni Khat dan beberapa kraftangan lain di kediaman saya di Jalan Stawang, Bandar Simanggang sehingga sekarang,” kata beliau.

Karim berkata beliau akan mula menghasilkan khat jika stok kraftangan tersebut mula berkurangan di rumahnya ekoran permintaan ramai penduduk yang memerlukan barangan itu sebagai perhiasan di rumah atau tempat kerja.

Sebelum menghasilkan khat katanya, bingkai gambar perlu disediakan terlebih dahulu dengan ayat-ayat bagi tujuan tersebut sudah pun direka khas dengan ayat-ayat tertentu dari Al-Quran.

Disebabkan kebolehannya dalam menghasilkan khat, beberapa pihak katanya telah mula menempah Seni Khat tersebut daripada beliau untuk tujuan hiasan di rumah bersama perabot yang lain.

“Jika mempunyai masa lapang saya akan menerima tempahan tersebut. Saya boleh menghasilkan antara lapan hingga 10 khat sehari bergantung kepada persediaan bingkai bagi menghasilkan khat-khat berkenaan di rumah.

“Antara pihak yang pernah menempah Seni Khat daripada saya sebelum ini ialah para pegawai dan anggota pangkat rendah di Kem Pakit, penjawat awam dan premis swasta dalam Bandar Simanggang ini,” kata beliau.

Karim yang turut mesra dengan panggilan Uncle Samm dalam kalangan penduduk di penempatanya juga memberitahu turut mempunyai kemahiran dalam menghasilkan parang ilang, terabai, puak kumbu, bakul anyaman dan banyak lagi.

Katanya lagi dia akan terus mengasah kemahiran tersebut sehingga ke akhir hayat dan akan menerima tempahan daripada mana-mana penduduk selagi mempunyai waktu terluang untuk berbuat demikian.

“Dahulu, menghasilkan kraftangan adalah salah satu minat saya. Namun semenjak bersara daripada perkhidmatan kerajaan, menghasilkan kraftangan terutama sekali Seni Khat sudah menjadi hobi untuk mengisi waktu lapang di rumah.

“Ini nasihat saya kepada anda di luar sana terutama sekali pesara. Jika boleh pilih satu hobi yang sesuai buat diri masing-masing dan manfaatkannya untuk mengisi waktu lapang ketika berada di rumah kelak,” kata Karim.

Beliau yang juga merupakan pemilik syarikat Simanggang Creative Global itu juga turut pernah memegang beberapa jawatan penting antaranya ialah Pengerusi KRT Kampung Stawang, Yang Dipertua PIBG SK Abang Aing dan banyak lagi.

Orang ramai yang ingin melihat secara lebih dekat hasil pembuatan kraftangan Seni Khat dan lain-lain boleh berkunjung ke kediaman beliau sendiri di Nombor 6 A, Lot 1496, Jalan Stawang, Bandar Simanggang.

See author's posts


Dayak, Iban Borneo

Tusun Ke-29

LEBUH sida ari dua buah rumah nya baru deka nurun ke Rumah Punoh, Kandau angkat lalu bejaku.

“Awakka aku dulu kin. Kasih mih bala entua aku dia…! Aku deka mujuk sida, enda ngasuh sida kih, enggaika kitai sekaban belayan charut. Sida ba rumah panjai nya bala kaban belayan tanah entua, tanah ipar aku magang,” ku Kandau.

Pemati Kandau

Ninga munyi nya Tur ngemendarka Kandau nurun kediri  ngusung bala entua iya ba Rumah Punoh din. Tepedaka Kandau niki, Endong ti benung  melah kayu api angkat lalu malu Kandau ngena lumpung manding ba pala iya. Kandau pan mati tekala nya. Sida serumah nya pan begau. Engka kumbai sida bala Tur datai bebala mayuh nyerang sida serumah nya. Meda Tuai Rumah Punoh datai ngesah, Endong pan ngaku diri ti malu Kandau. Bala entua enggau ipar Kandau mega datai.

“Lapa nuan munuh menantu aku tu baka tu, Endong!?”

“Iya bala sida Rumah Tur…! Tentu iya deka…”

“Enda mih nuan tau munuh  ipar kami baka nya. Banggar nuan tu, Endong…!”

Balat Endong enggau bala ipar Kandau charut lalu berekak. Semadi nyau datai Tuai Rumah Punoh ngerara lalu ngasuh entua enggau bala ipar Kandau nganjung bangkai Kandau ke rumah panjai Tur “Bayang Kain.” Maya ti nyengai kandau malam nya Tur seduai Kaya nanya penemu bala menyadi Kandau; iya nya Gurang seduai Jamu.

“Enggai nyadi enda bebalas. Tu mega pemali bansa kitai Iban enti gagaka orang bukai uti bunuh. Darah bayar darah mih. Tang kami tu minta seduai Bayang enggau Kaya nguluka kami bebalaska pemarai menyadi kami tu,” pia ku saut Gurang.

Tumu pagi seiti bala nembiak Tur seduai Kaya pan nurun bebala mayuh deka nyerang  rumah panjai Punoh. Datai din sida meda rumah panjai Punoh nya puang; nadai seiku orang ba rumah nya. Sida Punoh serumah udah rari malam nya. Meda utai baka nya Tur seduai Kaya enggau bala nembiak seduai pan mulaika diri ke rumah diri empu.

Bebalas Uti Munuh

Kenu ku cherita sida ke tuai, bala Punoh serumah ke rari nya ngulu Sungai Paku nyentuk ke Sungai Penom. Sida bemalinka Baketan ti benama Butun. Datai sida di Nanga Panyuh, sida pan munuh Butun lalu ditumbakka sida dia. Sida ti rari ngenyit baka nya enda tebaika semua reta tengkira diri empu. Semua barang, reta tengkira nya tadi pan diambi nyadi perapasan bala sida Bayang enggau Kaya. Maya nya mega seduai iya mai bala  mayuh baum kena deka ngatur sapa ke patut bempu barang enggau temuda rimba sida Punoh serumah nya. Kaban belayan Punoh ke  ari Rumah Tur enggau Tumah Kaya  enda tau nengali bempu semua utai ke ditinggal sida Punoh rari ari Batang Paku. Kenu ku sida ke tuai, enda semua sida ke serumah enggau Punoh  rari nitihka Punoh ke Ulu Paku. Sekeda sida nya rari ke langkau umai. Sekeda sida nya rari sebelah babas nyengkaum bala entua enggau ipar Kandau. Sida agi muras meda Endong munuh Kandau.

“Punoh patut enda tau nyadi tuai bansa Iban. Iya enda manah ati, enda manah ulah. Iya mega mensia ti buyan. Nasit ga kita serumah enda nitihka iya magang. Kita serumah ti agi tinggal, enda nitihka iya, tau berumah nampung rumah aku tauka rumah Kaya,” pia ku Tur “Bayang Kain.”

Udah ti diau bepuluh-puluh taun di Nanga Kedup, Kaya pan parai tuai. Tur “Bayang Kain” mega parai tuai ba rumah iya ari ulu Nanga Kedup. Sullang pan sama mati dia. Udah mati tuai tiga iku tu, nya baru Jantan anak Kaya dipaduka nganti apai iya megai seraban bansa  Iban di menua nya. Lebuh Jantan nyadi tuai megai menua Paku Ulu, ipar iya Jiram “Rentap” mega nyadi  tuai kayau nyaga menua ari kayau bala Baketan enggau bansa Seru. Maya nya Jantan muka aum laban deka nentuka pemanah bagi tanah seiku-seiku sida nya. Semua temuda Punoh, Endong, Angkah enggau sida bukai diempu orang mayuh magang. Semua atur tu disetujuka semua sida dalam aum nya. Bala mayuh mega dipinta sama bela ngingatka antara temuda, tembawai enggau buah tanah diri empu. Semua kampung ke apin diperimba di ulu Gelu, ulu Ketoh, ulu Sala enggau di ulu Penom apin bisi orang empu maya nya. Sida mega bebagika kampung puang ti apin diperimba nya.

Jantan seduai Jiram ngaga atur sida ti bumai ari Nanga Samu nyentuk ke  ulu Paku enda tau nempuak kediri tang patut bedandang magang. Enda tau betebuk berimba menua. Mati Tuai Rumah Jantan lalu diganti anak iya ke benama Libau “Buban” megai menua Paku Ulu. Tuai Rumah Libau tu rurus bendar ati megai menua lalu iya dikerinduka nembiak bala mayuh. Lebuh iya nyadi tuai menua Paku Ulu iya ngatur sida menyadi matak bala nembiak diri berumah ngulu Batang Paku Ulu lalu empu menua baka tu: TR Libau  diau di Nanga Samu,  TR Saing diau di Jukon, Laus enggau laki iya Lanchang diau di Nanga Buong, Kadir terubah iya diau di Danau, udah nya pindah ke Penom, Langan begulai enggau Kadir, udah nya pindah ke  Meroh.

Maya nya mega menyadi  Uyut II ti benama Lanchang, datai ari ili lalu berumah nyelepak sida tu ti diau di Senunok. Maya nya  Raja James Brooke berengkah merintah menua tu  di Kuching dalam taun 1841.

Sultan Berunei Ngumpul Chukai

Ba rambau tu kelia, bansa Dayak Iban di Batang Paku enda setuju enggau bansa Melayu ke nyadi pengari perintah Sultan Berunei ngumpul chukai. Pengachau enggau penyarut mayuh bendar nyadi ketegal Perintah Sultan Berunei ke deka megai menua Dayak Iban lalu ngumpul pupu taun ari semua bansa Dayak. Tambah mega bansa Baketan enggau bansa Seru agi majak deka ngelancharka kayau anak ngagai bansa Iban.

Tegal penusah tu, semua bansa Dayak Iban Paku Ulu lalu diau begempuru di Nanga Tiang  lalu betuaika Ugat anak Libau “Buban”.  Libau “Buban” empu lebuh tu diau diulu Samu. Lebuh sida diau di Nanga Tiang, Ugat ke enda rinduka adat Perintah Sultan Berunei  lalu enggai dipegai Perintah Raja James Brooke baum mai bala pindahka Wak pati Julau awakka jauh agi ari sida nya. Ugat dibantu Doo, Ugong, Kadam, Klass, Kamar enggau Lambu “Manang Gelanyang.”

Lama sida diau mendam lalu berimba bumai betaun di Wak. Nasit sida enda tentu manah di menua baru sida nya. Maya nya mayuh bala sida kena sakit pedis perut. Nya alai sida pan  pulai baru ke Paku nabanka Ugat ke udu bendar sakit. Datai sida di Paku, ugat pan parai. Ketegal nya, sida enda nyadi pindahka Wak.

Kubu Lily

Rambau tu menya, Raja James Brooke bisi mudik Batang Layar ngalahka kubu Orang Kaya Pemancha Dana “Bayang” di Padeh, Kubu Linggir “Mali Lebu” di Kerangan Pinggai di Paku enggau Kubu Orang Kaya Gun “Mangku Bumi” di Nanga Tawai, Rimbas. Udah kayau nya Raja Brooke lalu ngaga Kubu Lily di Tanjong Betong.

Orang Paku Ili diau di Tanjong Spaoh seberai Nanga Matop kena pegai Adir “Bungkok”. Nembiak Linggir “Mali Lebu” diau di Nanga Beduru. Lebuh maya tu, sida Enchana “Letan Pulas Mas”, udah pindah mungkar menua puang di Awik. Pia mega sida Chulo “Tarang” udah pindah nitihka bala mentua iya ari Tawai di Rimbas.

Bala Iban Paku Ulu diau di Nanga Samu semina tiga taun aja.  Libau seduai menyadi iya ti benama Klass enda mindah ari Nanga Samu. Lanchang laki Laus (menyadi Libau) pindah ke ulu lalu berumah ba Lubuk Ujan. Kadir berumah ba Nanga Danau. Parai Kadir, diganti Luwie jadi tuai orang Danau. Langan berumah ba Tembawai Panta, kepit Sungai Deran enggau Sungai Paku.

Perintah Rajah Brooke

Semua sida Libau menyadi  bepechah matak nembiak diri sama berumah kadiri magang.  Luwie matak bala nembiak iya diau mendam di Nanga Danau. Maya Langan di Nanga Deran, Perintah Rajah Brooke mai sida bala ngaluska menua di Ulu Batang Rajang dalam taun 1863. Lebuh kayau tu, Luwie bisi perau pengayau sebuah ditepan bala nembiak iya enggau bala nembiak Langan.

Pulai enggau Perintah Raja Brooke ngayau  ari Ulu Rajang Luwie pindah ari Nanga Danau begulai enggau Langan ari Nanga Deran. Seduai iya lalu diau begulai ba Nanga Gelu. Angkat ari nya, sida pindah baru lalu berumah ba Batu Tampak Panas. Lebuh Luwie pindah ditu, mayuh bala nembiak iya nitihka  Iban Saribas bukai pindah ke Krian. Ganya nguluka bala nembiak iya pindah ka Awas. Adu “Rinting”  nguluka bala iya pindah ke Ulu Gerenjang. Doo matak bala nembiak iya angkat ari Nanga Lengisang  pindah ke  ulu Krian.

Ari Ulu Krian, Kandau enggau Doo matak nembiak iya pindah ke Budu lalu diau di Nanga Kau. Bauk diau mendam serumah panjai enggau Ganya di Awas. Doo seduai Umpang berumah panjai  di Tembawai Emperan di ulu Krian begulai enggau Dana. Angkat ari nya sida lalu berumah di Tembawai Entaih lalu pindah baru ngagai Tembawai Jawah. Angkat ari Tembawai Jawah  sida berumah panjai baru di Nanga Awas. Ari rumah panjai tu mih Umpang enggau sekeda  nembiak iya pindah mungkar menua Balingian. Doo enggau bala nembiak iya agi mendam  di Nanga Awas.

(Betampung ba Tusun Ke-30  minggu nyin ila)

Nya mih pun penatai nama bansa Dayak ti bejaku ngena jaku Iban di Sarawak sepengudah sida belaya enggau bansa Baketan di menua Paku. Udah peturun anak telesak Numpi ti  besaruk enggau bansa Baketan di menua Paku, bansa Iban majak berumpang menua ukai deka ngiga munsuh tauka nyadi “headhunters” munyi ku penulis bansa bukai. Sida  deka ngiga menua baru ti tau diperumpang sida endur bumai betaun. Terima kasih ngagai kaban FB ti udah ngirumka mayuh gambar bansa Dayak Borneo. Engka bala pemacha bisi tanya tauka deka ngirum gambar ti releven ngagai aku tau giga aku ba lumur whtssp tu: 013 8325146

Ditulis Harry Usup Umbar (B.Sc Hons. Human Development,UPM)

See author's posts


Nelayan maut bot dinaiki karam

GERIGAT: Seorang nelayan maut sementara dua lagi rakan terselamat selepas bot yang dinaiki mereka karam di perairan kabong dekan sini semalam.

Bot nelayan yang berasal dari Beladin itu dilaporkan karam akibat ribut kencang dan laut bergelora pada malam Rabu lalu.

Menurut sumber, kedua-dua mangsa yang selamat ditemui terdampar oleh penduduk dari rumah panjang Bubus Alit di tepi pantai kampung Alit dan Pantai Kampung Gerigat dalam keadaan sangat lemah.

Mangsa ketiga juga turut dijumpai oleh penduduk terdampar di kawasan Pantai Kampung Gerigat, namun telah disahkan meninggal dunia oleh pasukan keselamatan.

Dalam pada itu, Ahli Dewan Undangan Negeri (ADUN) Kabong, Mohd Chee Kadir terus bergegas ke Kampung Gerigat sebaik sahaja menerima perkhabaran mengenai kejadian tersebut.

Beliau yang ditemani isterinya, Meryani Yasin bersama-sama penduduk kampung untuk bertemu dengan salah seorang nelayan yang terselamat dalam tragedi bot karam berkenaan.

Chee kadir dalam pada itu turut menasihatkan mangsa dan keluarga mereka bersabar dan reda terhadap ketentuan illahi berhubung peristiwa tersebut.

“Ajal dan maut di tangan tuhan. Kita sebagai manusia tidak boleh melawan takdir yang telah ditentukan dan berharap keluarga mangsa dapat menghadapi dugaan ini dengan tabah dan sabar,” ujarnya.

Sementara itu, kedua-dua mangsa yang selamat itu dibawa ke Klinik Kesihatan Nyabor dan Klinik Kesihatan Kabong untuk menerima rawatan lanjut.

Manakala mangsa yang telah meninggal dunia telah diserahkan kepada pihak polis untuk tindakan selanjutnya.

See author's posts


Bina badan tidak ketandusan bakat

KEJUARAAN Bina Badan Mr. Sarawak Ke-56 anjuran MDBBA di Pusat Membeli-belah Boulevard, Miri.

PENYERTAAN pendatang baharu dalam sukan bina badan di Sarawak kali ini sangat menggalakkan dan menggembirakan Persatuan Bina Badan Negeri Sarawak (SBBA).

Presidennya, Dato Wee Hong Seng berkata, pada Kejuaraan Bina Badan Mr. Sarawak Ke-56 di Miri ramai muka baharu yang menyertainya termasuk juga pengadil.

Ini bermakna, sejak dua tahun pandemik para peserta telah menjalani latihan bagi membentuk badan yang baik dalam menyertai acara sukan bina badan.

“Saya cukup gembira kerana anda boleh melihat kami mempunyai ramai pendatang baharu serta mempunyai pengadil baharu.

“Jadi, ini bermakna kita tahu sejak dua tahun lalu sewaktu pandemik mereka tidak berehat atau bercuti sebaliknya meneruskan latihan dan hasilnya dapat kita lihat hari ini,” katanya ketika berucap merasmikan Kejuaraan Bina Badan Mr. Sarawak Ke-56 anjuran Persatuan Bina Badan Bahagian Miri (MDBBA) di Pusat Membeli-belah Boulevard, Miri.

Kali terakhir Kejuaraan Bina Badan Mr. Sarawak Ke-55 diadakan pada tahun 2019 di Sibu.

Seramai 33 orang peserta dari zon Kuching, Sibu dan Miri menyertai pertandingan ini dengan pemenang akan mewakili Sarawak dalam Kejuaraan Kebangsaan Mr. Malaysia 2022 yang akan berlangsung di Alor Setar, Kedah pada bulan Ogos nanti.

Dalam Kejuaraan Bina Badan Mr. Sarawak Ke-56, Daubline Timbol dari Kuching memenangi kategori Flyweight, Hamizan Zaudin dari Miri memenangi kategori Bantam Weight dan Joseph Ladi juga dari Kuching menang kategori Light Weight.

Sementara itu, Awang Hosin Awangku Bagui dari Miri menang kategori Welterweight, begitu juga Awang Mohd Azizul Ghani dari Kuching menang kategori Middleweight dan Farrokh Ibtisam Ting dari Sibu menang kategori Light Middleweight serta Muhammad Hafiz Remmy dari Miri memenangi kategori Heavyweight.

Pemenang Best Poser dimenangi Daubline Timbol dari Kuching dan Juara Keseluruhan disandang Joseph Ladi dari Kuching.

Hadiah kepada pemenang disampaikan Presiden SBBA Dato Wee Hong Seng.

See author's posts


Dadah: Remaja dipantau Sekolah Hendry Gurney

KUCHING: Seorang remaja lelaki berusia 18 tahun diperintahkan untuk dihantar ke Sekolah Henry Gurney oleh Mahkamah Majistret di sini hari ini selepas mengaku bersalah terlibat dalam kegiatan dadah.

Perintah tersebut dijalankan setelah satu pertuduhan dibacakan jurubahasa di hadapan Majistret Zaiton Anuar.Mahkamah juga memerintahkan pesalah muda tersebut untuk dihantar ke sekolah berkenaan sehingga usia 21 tahun.

Mengikut pertuduhan, remaja itu didakwa memasukkan dadah jenis Amphetamine dan Methamphetamine ke dalam badan di Pejabat Bahagian Siasatan Jenayah Narkotik, Ibu Pejabat Polis Daerah (IPD) Kuching pada 4 Januari lalu, sekitar 11.25 pagi.

Pertuduhan dibuat mengikut Seksyen 15 (1)(a) Akta Dadah Berbahaya 1952 dan boleh dihukum di bawah Seksyen 15(1) Akta sama.

Pendakwaan dikendalikan oleh Pegawai Pendakwa Inspektor Merylene Lindan Andrew Mang manakala tertuduh tidak diwakili peguam.

Oleh NICKELYSON LAKUN

See author's posts


Australia kesan lebih 380 pusat tahanan Uighur

Sydney: China dipercayai mengendalikan ratusan pusat tahanan di Xinjiang di bawah rangkaian yang lebih besar berbanding pernah dilaporkan sebelum ini.

Berdasarkan kajian oleh Institut Polisi Strategik Australia (ASPI), ia mengesan lebih 380 ‘pusat tahanan yang disyaki’ di wilayah berkenaan, di mana dipercayai China menahan lebih sejuta etnik Uighur dan penganut Islam lain khususnya mereka yang bertutur dalam bahasa Turki.

Ia turut mendapati, pusat berkenaan adalah 40 peratus lebih besar daripada jangkaan sebelum ini dan penghuninya semakin bertambah walaupun China mendakwa sudah membebaskan ramai etnik Uighur.

Dengan menggunakan imej satelit, akaun saksi, laporan media dan dokumen tender pembinaan rasmi, institut itu mengatakan, ‘sekurang-kurangnya 61 pusat tahanan menyaksikan kerja-kerja pembinaan dan pengembangan baharu antara bulan Julai 2019 hingga Julai 2020’.

Sebanyak 14 pusat tahanan masih dibawah kerja pembinaan pada 2020 dengan 70 pusat dipagar atau dinding perimeternya dirobohkan sebagai tanda ia telah diubah atau ditutup.

Bagaimanapun, Beijing menafikan kewujudan pusat tahanan itu dan kerajaan China mengatakan ia adalah pusat latihan vokasional untuk menentang aktiviti ekstrem.

Jurucakap Kementerian Luarnya, Wang Wenbin menggelar ASPI sebagai ‘barisan hadapan pasukan anti-China yang kredibiliti akademiknya boleh dipersoalkan’.

Amerika Syarikat (AS) baru-baru ini memilih untuk melarang import dari Xinjiang, dengan alasan penggunaan buruh paksa secara sistematik.

Beijing baru-baru ini menerbitkan sebuah kertas putih yang mempertahankan dasarnya di Xinjiang, di mana ia mengatakan bahawa program latihan, skema kerja dan pendidikan yang lebih baik bermakna kehidupan turut bertambah baik.

Ia mendakwa telah memberi ‘sesi latihan’ kepada rata-rata 1.29 juta pekerja setiap tahun antara tahun 2014 dan 2019.

Berikutan penerbitan laporan ASPI, tabloid yang dikendalikan oleh pemerintah China, Global Times memetik ‘sumber’ dengan mengatakan bahawa penulis Clive Hamilton dan Alex Joske dilarang memasuki China. Wang tidak mengesahkan sama ada kedua-dua ahli akademik itu dilarang memasuki China, tetapi mengatakan perkara itu ‘berada dalam ruang lingkup kedaulatan China’.-AFP

See author's posts


Peluang buru kemenangan ‘mutlak’

SKUAD Kuching City FC bangkit daripada ketinggalan dua gol untuk mengikat Penang FC 2-2 di Stadium Bandaraya, Pulau Pinang dalam saingan Piala Malaysia musim 2022 malam kelmarin.

Mohamad Alif Hassan muncul wira apabila berjaya menyamakan kedudukan sekali gus membuka peluang buat Kuching City untuk memburu kemenangan ‘mutlak’ di laman sendiri dalam aksi kedua nanti.

Sementara itu, juara Liga Super 2022 Johor Darul Ta’zim (JDT), membuka kempen bergaya selepas membenam cabaran Petaling Jaya (PJ) City FC 4-0 pada perlawanan pertama pusingan 16 terbaik, di Stadium Majlis Bandaraya Petaling Jaya.

Finalis musim lepas itu sukar digugat, apabila berjaya mendahului 2-0 pada separuh masa pertama masing-masing menerusi tandukan pemain pertahanan Shahrul Mohd Saad pada minit keempat, yang berpunca dari sepakan sudut dan gol hasil lambungan kaki kiri Muhammad Safawi Rasid pada minit ke-39.

Penguasaan JDT diteruskan pada babak kedua yang menyaksikan skuad Harimau Selatan meledak gol ketiga menerusi gerakan satu dua antara Muhammad Akhyar Abdul Rashid dan Leandro Velazquez, yang disudahkan Muhammad Akhyar pada minit ke-70.

Sembilan minit kemudian, Fernando Forestieri melengkapkan malam gemilang JDT apabila menyumbat gol keempat, selepas menyempurnakan hantaran lintang Arif Aiman Mohd Hanapi sekali gus meletakkan pasukan di kedudukan selesa, menjelang aksi timbal balik di laman sendiri, minggu hadapan.

Pada masa sama, pasukan paling berjaya dengan rekod kejuaraan sebanyak 33 kali, Selangor turut melakar kemenangan selesa apabila menundukkan Kelantan United FC 2-0 di Stadium Sultan Muhammad IV di Kota Bharu.

Dua jaringan skuad Gergasi Merah bimbingan bekas pengendali skuad kebangsaan Tan Cheng Hoe, dijaringkan penyerang dari Brazil Herlison Caion Ferreira, masing-masing menerusi tandukan pada minit ke-37 dan tampanan kaki kanan dari jarak dekat pada minit ke-63.

Keputusan itu menyaksikan Selangor kekal dengan rekod tanpa kalah dalam lima perlawanan, termasuk satu keputusan seri sejak Cheng Hoe mengemudi pasukan bermula hujung September lepas.

Di Stadium UiTM Shah Alam, Sabah FC turut membuka kempen kejohanan bola sepak berprestij itu dengan langkah kanan, apabila menewaskan UiTM FC 2-1.

Anak didik Datuk Ong Kim Swee menguasai separuh masa pertama perlawanan sebelum berjaya memecah kebuntuan gol seminit sebelum masa rehat, menerusi sepakan percuma bekas pemain kebangsaan Baddrol Bakhtiar.

Babak kedua perlawanan berlangsung ‘panas’ dengan aksi kekasaran kedua-dua pemain pasukan, sehingga memaksa pengadil Muhammad Khairulsyahmi Ahmad Khalidi melayangkan tiga kad kuning.

Sabah menambah derita pasukan tuan rumah selepas Maxsius Musa meledak gol kedua skuad Sang Badak pada minit ke-70, namun UiTM berjaya mengurangkan defisit hasil jaringan lewat George Tetteh Attram pada minit ke-90.

Di Stadium Negeri, Kuching, jaringan tunggal Kenta Hara pada minit ke-82 memastikan Kelantan FC mencatat kemenangan berharga 1-0 ke atas Sarawak United FC.

Sementara itu, Kedah Darul Aman (KDA) FC mensia-siakan kelebihan beraksi di laman sendiri, apabila kecundang 1-2 di tangan Negeri Sembilan FC di Stadium Darul Aman, Alor Setar.

Bagaimanapun, pujian harus diberikan kepada pasukan pelawat yang menampilkan semangat juang tinggi untuk bangkit meledak dua gol selepas ketinggalan 0-1, hasil jaringan pembukaan Fayadh Zulkifli Amin seawal minit kelapan.

Kebangkitan juara Liga Premier 2021 itu, bermula dengan jaringan Che Rashid Che Halim yang menyamakan kedudukan pada minit ke-42 sebelum jaringan kemenangan hadir menerusi tandukan Matheus Alves, pada minit ke-62 yang gagal diselamatkan penjaga gol Mohd Ifwat Akmal Chek Kassim.-Bernama

See author's posts


Bicara komuniti virtual 10 Ogos ini

MIRI: Pustaka Negeri Sarawak, Miri akan mengadakan bicara komuniti secara virtual yang mana wawancara eksklusif dengan seorang penternak lebah kelulut, Michael Sabang pada 10 Ogos ini.

Tujuan ceramah ini adalah untuk mengetengahkan tentang penternakan lebah kelulut yang beliau lakukan sehingga mencecah 200 sarang lebah setakat ini.

Pustaka Miri menerusi satu kenyataan berkata, wawancara itu akan disiarkan bermula 10 pagi yang mana Michael yang juga merupakan  seorang bekas pengetua akan berkongsi khasiat madu kelulut yang diyakini dapat membantu meningkatkan kesihatan kita, terutama bagi pesakit kencing manis.

Katanya, sesi ini boleh dilihat di platform media sosial Pustaka iaitu melalui  facebook (pustaka.sarawak) & saluran Youtube(PustakaSarawak).

“Michael akan berkongsi bagaimana beliau memulakan sarang kelulut pertamanya sehingga ia berkembang menjadi lebih dari 200 sarang pada masa ini.

“Beliau juga akan berkongsi pengetahuannya tentang cara membiak lebah kelulut di rumah dengan lebih berkesan,” katanya.

Katanya, produk madu Micheal juga dibeli oleh orang awam yang menderita penyakit strok, hepatitis, barah dan darah tinggi,” katanya.

Menurutnya, secara statistiknya, Miri memiliki populasi pesakit kencing manis terbesar di Sarawak dan Michael mengatakan bahawa madu kelulut mempunyai banyak manfaat untuk kesihatan danjuga sebagai sumber vitamin.

Sebarang pertanyaan lanjut, orang awam boleh menghubungi pustakawan Pustaka di talian 085-422525 atau whattsapp ke 011-5882-0533.

Oleh Liong Chai Ling

See author's posts


Datus United berpesta lagi

PENYERANG prolifik, Paul Sambang mengesahkan status sebagai ‘mesin gol’ Datus United apabila menjaringkan hatrik pada perlawanan menentang pasukan Englant FC pada saingan Liga Sri Aman 2021 petang semalam.

Paul yang juga merupakan bekas penyerang Kuching FA turut mencipta hatrik pada aksi minggu lalu sekali gus merupakan penjaring terbanyak dengan meledakkan enam gol setakat ini.

Dalam aksi menentang pasukan berpengalaman dalam kancah Liga Sri Aman 2021, Englant FC petang semalam, Datus United terus melakar kemenangan dengan berpesta gol selepas menundukkan pasukan itu dengan jaringan 5-0.

Paul Sambang menampilkan sentuhan berbisanya apabila menjaringkan tiga gol pada minit ke-26, 71 dan 81. Dua gol masing-masing telah dijaringkan oleh bekas pemain Sarawak FA, Mohd Hafiz Abu Bakar pada minit ke-75 dan Akmal Nerawi minit ke-90+1.

Datus United yang turun dengan misi memburu kemenangan berterusan itu, ‘dicengkam’ dalam tempoh 25 minit pertama oleh pemain Englant FC yang diketuai oleh bekas pemain Sarawak FA, Awang Kamaruddin Awang Bohan yang beraksi dengan cemerlang dalam tempoh itu.

Pengurus Datus United, Awang Putra Yusri Awang Redzuan mengakui anak-anak buahnya sepanjang tempoh 25 minit pertama ‘lambat panas’ dengan kesempatan yang digunakan pasukan lawan itu membolehkan mereka (Englant FC) menguasai permainan sehingga menghadirkan tekanan kepada benteng Datus United.

“Para pemain sepanjang tempoh itu agak tertekan dengan asakan serta serangan balas Englant FC yang bertali arus, menyebabkan bahagian benteng yang diketuai oleh Remenor Pit serta penjaga gol, Jimmy Engai bertindak cemerlang menafikan segala cubaan daripada membolosi gawang dibocori.

“Mujurlah jaringan yang dicipta oleh Paul Sambang pada minit ke-26 menjadi pembakar semangat pemain lain sekali gus mengubah corak serta mendominasi aksi mereka selepas itu,” jelas beliau ketika diminta mengulas kejayaan pasukannya itu semalam.

Awang Putra Yusri berkata, Englant FC adalah sebuah pasukan yang baik di semua posisi yang dibarisi pemain-pemain muda berbakat serta mampu memberikan saingat yang sengit kepada Datus United.

“Saya puji atas kerja keras serta usaha para pemain terutamanya di bahagian pertahanan yang bertindak cemerlang bagi menghalang kemaraan Englant FC sepanjang perlawanan itu.

“Syabas kepada pemain kerana berjaya menggapai misi awal dengan memastikan kemenangan serta tiga mata penuh yang dihajati petang semalam,” ujarnya.

Jelas Awang Putra Yusri, kemenangan 5-0 menundukkan Englant FC dan berharap kemenangan bergaya ini akan menyuntik semangat pemain untuk terus mengekalkan momentum kemenangan pada perlawanan seterusnya.

Beliau turut memuji peningkatan prestasi pemainnya yang begitu ketara sekali berbanding perlawanan sebelumnya.

“Peranan dimainkan oleh tonggak utama pasukan, Mohd Hafiz Abu Bakar (Bulu), Remenor Pit, Affyshahrul Affendi dan Paul Sambang sepanjang saingan berjaya menghadirkan tekanan kepada pasukan lawan (Englant FC). Dan saya percaya, mereka serta pemain lain mampu mengekalkan aksi terbaik selepas ini,” jelasnya sambil mengakui percaturan oleh ketua jurulatih, Sufian Ibrahim telah ‘menjadi’.

Dalam pada itu, Datus United turut mendapatkan khidmat dua bekas lagenda pasukan Bujang Senang, Ramos Sari dan Ramles Sari bagi memperkuatkan lagi barisan pasukan itu semalam.

Oleh ADI SAFARMAN

See author's posts


Kes remaja hamil turun hasil program KAPS

KUCHING: Pelbagai pelan telah direncanakan untuk menangani isu-isu yang berkaitan dengan kehamilan remaja melalui pendekatan yang komprehensif dan holistik melalui Majlis Pembangunan Sosial.

Kementerian Kebajikan, Kesejahteraan Komuniti, Wanita, Keluarga dan Pembangunan Kanak-Kanak (KWKPK) bersama beberapa rakan strategik dan agensi yang relevan bekerjasama dengan Kementerian dan Jabatan Kesihatan Sarawak menubuhkan Jawatankuasa Pusat Sehenti Remaja Hamil (OSTPC) pada tahun 2014.

Menurut Menteri KWKPK, Dato’ Sri Fatimah Abdullah, sejak 2016, kementeriannya telah menjalankan 61 program bersepadu dan holistik digelar, Kesedaran dan Advokasi Pendidikan Seksual (KAPS).

“Sejak itu, terdapat penurunan yang signifikan dalam jumlah kes remaja hamil sekolah dari 160 kes pada tahun 2015 kepada 64 kes pada tahun 2019 (60 peratus).

“Kita juga menyedari kes kehamilan remaja yang dibuang sekolah dan untuk mengatasi masalah ini, Kementerian melakukan 24 kali Randau Pembangunan Sosial atau Dialog Pembangunan Sosial yang merangkumi pelbagai modul,” katanya.

Selain itu, Kementerian sedang mengembangkan direktori campur tangan sosial bersepadu kepada anak-anak di bawah 18 tahun yang tidak menghadiri sekolah untuk menyelesaikan masalah yang dihadapi oleh mereka dalam masyarakat.

“Sebagai jalan penyelesaian jangka panjang, terdapat keperluan dalam tindakan yang menyeluruh dan bersepadu untuk mendidik bukan sahaja kanak-kanak perempuan tetapi juga penting kepada kanak-kanak anak lelaki, ibu bapa dan masyarakat.

“Ia mengenai tanggungjawab bersama kita untuk menangani masalah ini, bahaya kehamilan remaja, mengenal pasti dan mengelakkan tingkah laku berisiko, dan memberi kesedaran bahawa mereka tidak bersendirian ketika mereka memerlukan pertolongan,” jelasnya.

Anggota jawatankuasa itu merangkumi Jabatan Kesihatan Negeri, Jabatan Kebajikan, Wanita dan Keluarga, Jabatan Pendidikan, Polis, Jabatan Pendaftaran, Lembaga Penduduk dan Pembangunan Keluarga Negara, Jabatan Agama Negeri, Majlis Adat dan Tradisi (MAIS), dan beberapa Pertubuhan Badan Bukan Kerajaan (NGO).

Oleh ASYRAF HALIM

See author's posts


PSB Alostar dinobat johan

PSB  ALOSTAR dari Daerah Mukah muncul juara Pertandingan Sepak Takraw yang berakhir pada hujung minggu lalu.

Ia adalah anjuran bersama Saberkas Cawangan Balingian dan Unit Saberkas Pulat Setia  sempena Karnival Sukan Saberkas (KASUS) Cawangan Balingian.

Naib juara adalah B’ Tank Trank, dengan tempat ketiga bersama jatuh kepada  Miller Club dan Abang Dent Betta I.

Sebanyak 20 pasukan terdiri daripada Unit-Unit Saberkas Cawangan Balingian dan kelab-kelab sepak takraw menyertai kejohanan yang diadakan di Dewan Masyarakat Balingian tersebut.

KASUS  adalah sebuah aktiviti sukan di peringkat cawangan mahupun unit-unit bagi meningkatkan lagi minat sukan antara belia dan komuniti masyarakat setempat.

Selain itu, ia juga diharapkan  dapat melahirkan atlet sukan dari peringkat akar umbi dan unit-unit Saberkas.

Dalam masa yang sama, aktiviti itu juga dijadikan  sebagai wadah penganjuran sukan di peringkat kampung bersama Jawatankuasa Kamajuan dan Keselamatan Kampung (JKKK) atau kelab-kelab yang berdaftar agar dapat memupuk kerjasama antara satu sama lain dan seterusnya aktif dalam bidang sukan.

Adalah difahamkan ada sebanyak 15 Unit  Saberkas  bernaung di bawah Saberkas Cawangan Balingian yang dipengerusikan oleh Ahli Dewan Undangan Negeri Balingian, Abdul Yakub Arbi.

Hadiah kepada pemenang telah disampaikan  oleh Kaunselor Harbi Bakir yang mewakili Wakil Rakyat berkenaan.

Turut kelihatan Ketua Kampung Pulat, Harun Ulis, Exco Saberkas Negeri Sarawak  Muhamad Tarmizi Karnain Abdah dan Pengerusi Unit Saberkas Pulat Setia Azrozain  Abdul Latip.

Oleh HENRY B SIYU

See author's posts


Esplanade BGS kembali bercahaya

KUCHING: Esplanade Boyan, Gersik dan Sourabaya (BGS) akan mengalami transformasi terutama dalam aspek pengindahan landskap.

Menteri Muda Utiliti (Bekalan Air), Datuk Dr Abdul Rahman Junaidi berkata, ia termasuklah pemasangan lampu baharu dan menaik taraf landskap sedia ada.

Malah menurut beliau, Dewan Bandaraya Kuching Utara (DBKU) menyediakan peruntukan khas untuk menaik taraf kemudahan di esplanade tersebut.

“Kawasan ini mempunyai potensi untuk menarik pelancong. Jadi kemudahan sedia ada perlu ditambahbaik,” katanya.

Beliau berkata demikian ketika melawat Esplanade BGS baru-baru ini.

Dr. Abdul Rahman yang juga Menteri Muda di Jabatan Ketua Menteri (Hal Ehwal Islam dan DBKU) menjelaskan, lebih menarik lagi kawasan perkampungan tersebut turut termasuk dalam Pelan Strategik Old Kuching Smart Heritage (OKSHe).

“Melalui OKSHe, nilai warisan yang terdapat di kawasan ini akan terus dikekalkan dan Tapak Pelancongan akan dibangunkan bagi menarik kehadiran pelancong,” ujarnya.

Bukan itu sahaja menurutnya, Perbadanan Pembangunan Ekonomi Sarawak (SEDC) turut merancang untuk terus merancakkan sektor ekonomi masyarakat tempatan.

“Kita telah lihat SEDC telah membangunkan kemudahan perniagaan untuk penduduk kampung menjana pendapatan,” jelasnya.

Beliau menambah, usaha tersebut adalah untuk meningkatkan lagi tarikan kawasan tesebut dan tidak terhad kepada produk makanan sahaja.

“Kita mahu kawasan ini menjadi destinasi wajib pergi kepada pelancong yang berkunjung ke bandar raya ini,” kata Dr Abdul Rahman.

Hadir sama Pengurus Besar SEDC Abdul Hadi Datuk Kadir, Ketua Kaum Kampung Gersik Jaafar Abong dan Ketua Kaum Kampung Boyan Abdul Hamid Ahmad.

Oleh Diyana Samsuddin

See author's posts


Peserta PLF beraya

Kata orang, raya biar sebulan! Maka selagi Syawal masih ada, selama itulah masih ada kesempatan untuk beraya.

Bagi para pelajar Kelas Pendidikan Literasi Fungsian (PLF) Kampung Pemindahan Marudi dan Rumah Michael Salengkor Sungai Brit, Majlis Ramah Tamah dan Sambutan Hari Raya Aidilfitri yang diadakan baru-baru ini merupakan  kesempatan untuk mereka beraya bersama rakan sekelas bagi mengeratkan lagi hubungan yang telah terjalin sekian lama.

Menurut penyelaras kelas-kelas ini, Cikgu Rita Sultan Abdullah, para pelajar memberikan kerjasama yang baik dengan menyediakan pelbagai hidangan memandangkan majlis dijayakan dengan konsep ‘potluck’.

Justeru mereka hadir ke kelas dengan menu masing-masing serta lengkap berpakaian raya bagi menyeri dan memeriahkan suasana.

“Selain berpeluang menjamu selera, secara tidak langsung majlis ini dapat mengukuhkan semangat dan kekeluargaan di antara para peserta serta guru,” kata Cikgu Rita.

Kesempatan yang sama juga dimanfaatkan untuk saling bermaaf-maafan bagi mengukuhkan lagi persahabatan sesama pelajar.

Sementara itu, bagi para pelajar kelas PLF Rumah Michael Salengkor Sungai Brit yang rata-ratanya berbangsa Iban, meskipun ini bukan perayaan mereka tetapi tidak ketinggalan untuk turut meraikan sambutan Hari Raya ini di kelas masing-masing.

Malah setiap peserta turut menyiapkan hidangan masing-masing untuk jamuan sesama sendiri bagi memberi sokongan kepada program ini.

“Walaupun bukan perayaan mereka tetapi para peserta ini menunjukkan semangat perpaduan yang tinggi untuk menjayakan program ini,”kata Cikgu Rita.

Sementara itu, kelas PLF dikelolakan oleh Jabatan Kemajuan Masyarakat (KEMAS) bagi memberi peluang kepada golongan dewasa, belia dan beliawanis serta  remaja yang tercicir persekolahan untuk menjadi celik huruf dan celik angka.

Peserta kelas ini terdiri dari mereka pernah bersekolah tetapi tidak menamatkan sesi persekolahan atau tidak pernah ke sekolah langsung dan peluang juga diberikan kepada golongan yang tidak mempunyai dokumen pengenalan diri seperti tiada sijil lahir dan tiada kad pengenalan .

Had umur adalah dari tujuh tahun sehingga 60 tahun tetapi tertakluk kepada daya penglihatan  atau kemampuan peserta sendiri. Kelas untuk  setiap pelajar diadakan selama tiga jam, sehari dalam seminggu dan  tunjang utama kelas ialah Membaca, Menulis dan Mengira (3M).

Selain itu, skop wajib diajar ialah aspek Kesihatan, Kesedaran Sivik, Ekonomi, Perlembagaan dan Kekeluargaan.

Oleh HAINI DARANI

See author's posts


PRU-15: Kerajaan timbang cadangan cuti khas sebelum hari mengundi

BERA: Cadangan pemberian cuti khas sebelum hari pengundian bagi memudahkan pergerakan pengundi pada Pilihan Raya Umum ke-15 (PRU-15) akan dipertimbangkan, kata Perdana Menteri, Datuk Seri Ismail Sabri Yaakob.

Bercakap dalam sidang media selepas program Kenduri Rakyat di Kampung Bohor Baharu, Kuala Bera di sini hari ini, Ismail Sabri berkata cadangan itu pernah dibincangkan selepas pembubaran Parlimen pada 10 Oktober lepas.

“Kita tunggu sahaja jika ada pengumuman daripada saya (cuti khas)… kita akan kaji. Sejak mula bubar, kita dah bincang perkara ini, cuma timing itu… Insya-Allah, tunggulah apa pengumuman yang penting, yang mungkin banyak lagi,” katanya.

Sebelum ini Kongres Kesatuan Pekerja-Pekerja Di Dalam Perkhidmatan Awam (Cuepacs) mencadangkan kerajaan mengisytiharkan 18 November sebagai cuti umum khas untuk memudahkan pergerakan rakyat Malaysia ke lokasi mengundi pada 19 November ini.

Presidennya, Datuk Adnan Mat berkata walaupun tarikh mengundi jatuh pada Sabtu, cuti umum tambahan sehari lebih awal itu wajar diberikan memandangkan ramai rakyat Malaysia tidak mengundi di lokasi mereka bekerja. – Bernama

See author's posts